PUMA Classics Graphics | Sport Vision\nPuma Classics Graphics je ženski sportski duks sa štampom po celoj svojoj površini. On je svestran i idealan za različite aktivnosti ili za slobodno vreme i opuštanje. Materijal od koga je izrađen će vam obezbediti prijatan osećaj i neverovatnu udobnost. Pamuk koji je korišćen za njegovu izradu uzgaja se odgovorno, pa je dobar osećaj kada ga nosite dvostruko veći. Elastične ranfle na rukavima i donjem otvoru fino prianjaju i drže duks na svom mestu. Specifikacija: Ženska duks Štampa po celoj površini Elastične ranfle na rukavima i donjem otvoru Materijal: 100% pamuk.\nPuma Classics Graphics je ženski sportski duks sa štampom po celoj svojoj površini.\nOn je svestran i idealan za različite aktivnosti ili za slobodno vreme i opuštanje. Materijal od koga je izrađen će vam obezbediti prijatan osećaj i neverovatnu udobnost. Pamuk koji je korišćen za njegovu izradu uzgaja se odgovorno, pa je dobar osećaj kada ga nosite dvostruko veći. Elastične ranfle na rukavima i donjem otvoru fino prianjaju i drže duks na svom mestu.\nDonji deo trenerke 589160-21


Izvor: RTS, 29.Sep.2018, 13:56 (ažurirano 02.Apr.2020.)\nDirektor Kancelarije za Kosovo i Metohiju kaže da je upad jedinica ROSU suprotan svim međunarodnim dogovorima i da one nemaju pravo da se pojavljuju na severu Kosova.\n"Tači i njegovi naoružani teroristi uradili su to da >> Pročitaj celu vest na sajtu RTS << bi Tači mogao slobodno da se šeta, slika i vozi u čamcu po jezeru Gazovde. Da bi do toga došlo, morali su da sklone i uhapse sve sa puta. U centru za ekologiju i razvoj sporta su vezali ljude i hapsili sa ciljem da zauzmu i zastraše ceo srpski narod na KiM", ističe Đurić.\n"Ovo se desilo naočigled cele međunarodne zajednice i svi koje smo zvali i obavestili šta se desilo, ćutali su. Nema odgovra ni iz EU ni iz NATO-a", napominje Marko Đurić.\n"Predsednik Vučić je upoznao i upozorio međunarodne predstavnike da ovakva vrsta ponašanja nije prihvatljiva i da Srbija u skladu sa rezolucijom 1244 namerava da štiti svoj narod", poručuje Đurić.\nKod brane na jezeru Gazovode nalazi se veliki broj pripadnika kosovske policije i njenih specijalnih jedinica ROSU, javio je reporter agencije Beta sa lica mesta.Reporter je javio da hidro sistem Ibar Lepenac radi uobičajeno.Saobraćaj se na putu od Kosovske Mitrovice do Zubinog potoka odvija bez zastoja....


Ramić u Potočarima: Učiniti sve da se genocid ne zaboravi – Radio Feral\n31/03/2021 31/03/2021 Mirsad Zulic\t0 Comments\tEdin Ramić, srebrenica\nPovodom godišnjice prve dženaze žrtvama genocida u Potočarima, Edin Ramić, federalni ministar raseljenih osoba i izbjeglica posjetio je danas Memorijalni centar Srebrenica.\nTom prilikom Ramić je potpisao Sporazum o udruživanju sredstava za realizaciju projekta “Rekonstrukcija i adaptacija objekta Proizvodne hale – Izgradnja trafostanice u Memorijalnom centru”, koja će omogućiti sigurnije i stabilnije napajanje električnom energijom Memorijalnog centra.\n“Velika je stvar vidjeti mlade ljude koji rade na istraživanjima, podizanju arhive Memorijalnog centra, svakodnevno komuniciraju sa svjedocima genocida. Pokazuje nam to – da smo uprkos svim izazovima u posljednjih 25 godina, ipak dobili novu generaciju koja može preuzeti teške zadatke, odgovorno raditi i učiniti sve da se zločin genocida ne zaboravi, poručio je Ramić.\nImamo prijatelje u svijetu\nNapomenuo je da Vlada Federacije kroz programe podrške rekonstrukciji i unapređenju infrastrukture Memorijalnog centra postavlja osnove za trajno očuvanje ove institucije.\n“Zahvalni smo našim prijateljima iz Evropske unije i Turske na izuzetnim ulaganjima u infrastrukturu Memorijalnog centra, ali i Velikoj Britaniji, Nizozemskoj i drugima koji pomažu razvoj kapaciteta institucije. Važno je da znamo da imamo prijatelje u svijetu, da je Srebrenica mjesto na kome se to potvrđuje. Istovremeno, ponosan sam što vidimo sve više privatnih donacija i podrške projektima ovdje, što naši ljudi reaguju i doprinose, bila to knjiga za biblioteku, darovanje ličnih predmeta za arhiv, finansijska podrška ili prenos znanja. Ovo je mjesto gdje se okupljamo, i gdje činimo sve da se genocid ne ponovi”, zaključio je ministar Ramić.\nRavnopravan pristup obrazovanju za djecu povratnika\nOn je naglasio važnost podrške Memorijalnom centru Srebrenica i poručio je da samo kroz podršku bošnjačkoj povratničkoj zajednici da opstane na prostorima istočne Bosne može suštinski ispuniti misiju ove institucije.\n“Danas, 18 godina nakon prve dženaze u Srebrenici, u vremenu teških političkih gibanja, te sa svim izazovima pandemije, važno je da ne izgubimo iz vida potrebe Bošnjaka-povratnika ovog kraja. Upravo nas lekcije iz Memorijalnog centra uče da moramo uložiti sve u osiguranje ravnopravnog pristupa obrazovanju za djecu povratnika, da moramo osigurati kapacitete povratničke zajednice da radi u različitim sferama privrede i društvenog rada, da trebamo koordinirano raditi i prevazići političke podjele za potrebu ješavanja stvarnih izazova”, zaključio je ministar Ramić, saopćeno je iz Memorijalnog centra.\n← U BiH do kraja juna stiže još 100.620 doza Pfizerove vakcine\nZmajevi pružili žestok otpor u minimalnom porazu od Francuske →


Program učenja na daljinu doprinosi lokalnom ekonomskom razvoju | U.S. Agency for International Development\nHome » News & Information » Press Releases » Program učenja na daljinu doprinosi lokalnom ekonomskom razvoju\nProgram učenja na daljinu doprinosi lokalnom ekonomskom razvoju\nNačelnik Kancelarije za lokalni ekonomski razvoj iz Vrnjačke Banje Nebojsa Alimpić jedan je od 61 zvaničnika koji su uspešno završili trening program\nBEOGRAD – Američki ambasador u Srbiji Majkl D. Kirbi, potpredsednica Vlade Republike Srbije Kori Udovički i predsednik Stalne konferencije gradova i opština (SKGO) Zoran Perišić uručili su danas sertifikate 61 predstavniku lokalnih samouprava iz 22 grada i opštine. Predstavnici ovih lokalnih samouprava uspešno su završili e-obuku tokom koje su stekli znanja i veštine neophodne da uspešno upravljaju ekonomskim razvojem u svojim zajednicama, privuku domaće i strane investicije i doprinesu otvaranju novih radnih mesta.\nGovoreći na ceremoniji dodele sertifikata, ambasador Kirbi je rekao: „Do povećanja investicija i novih radnih mesta dolazi samo ako opštine i gradovi sarađuju sa privatnim sektorom. Privreda stvara nova radna mesta a uloga lokalnih vlasti je da joj obezbedi uslove da što lakše to i ostvari. Lokalne samouprave treba da pojednostave administrativne procedure i učine ih što transparentnijim. Radujemo se nastavku saradnje sa Stalnom konferencijom gradova i opština i Kancelarijama za lokalni ekonomski razvoj koja ima za cilj da unapredi konkurentnost lokalnih zajednica i regiona i ubrza proces priključivanja Evropskoj uniji.\nUSAID-ov Projekat održivog lokalnog razvoja pomogao je SKGO da sprovede sveobuhvatan program učenja za novoizabrane/novopostavljene predstavnike lokalnih vlasti i Kancelarija za lokalni ekonomski razvoj (KLER). Program “Lokalni ekonomski razvoj - obrazovni odgovor” započet je u maju 2013. godine.\nJednogodišnji program, koji je finansirao USAID sa oko 120.000 dolara, sastojao se od obuke, mentorskog rada i e-obuke. U programu su učestvovali predstavnici 32 opštine i grada iz osam međuopštinskih partnerstava koje predvode Subotica, Novi Sad, Zrenjanin, Niš, Vranje, Užice, Kraljevo i Novi Pazar (spisak opština možete naći na http://lokalnirazvoj.rs/sr/o-projektu/gde-radimo). Polaznici su učili o pravnom i institucionalnom okviru za privlačenje investicija, instrumentima za upravljanje lokalnim ekonomskim razvojem, podršci privatnom sektoru, privlačenju investicija i uspostavljanju javno-privatnih partnerstava.\nPreko 140 predstavnika lokalnih samouprava učestvovalo je na regionalnim treninzima, dok je oko 80 njih prošlo kroz e-obuku u periodu od januara do aprila 2014. godine. Na kraju je 61 učesnik iz 22 grada i opštine uspešno završio Program učenja na daljinu i primio sertifikat.\nUčenje na daljinu ili e-obuka još uvek je relativno nov način učenja za lokalne samouprave u Srbiji. Praksa je pokazala da je ovaj način obuke efikasan za prenos znanja, da omogućava učesnicima da uče u vreme kada njima odgovara, a uz stalnu podršku mentora i interakciju sa drugim polaznicima kroz onlajn forume. U poređenju sa tradicionalnim učenjem, obuka na daljinu omogućava većem broju polaznika sa različitih lokacija da istovremeno učestvuju u Programu. E-obuka takođe omogućava značajne finansijske uštede i skraćuje vreme koje protekne između početka obuke i primene stečenih znanja.


Radni sastanak: Ibrahimović – Ozan - CG Live\nPotpredsjednik Vlade za regionalni razvoj i ministar kapitalnih investicija mr Ervin Ibrahimović razgovarao je danas, tokom prvog susreta, sa ambasadorkom Republike Turske Songul Ozan u Crnoj Gori.\nNa početku susreta ambasadorka je uputila čestitke povodom imenovanja na jednu od najvažnijih funkcija u Vladi, imajući u vidu veličinu resora i oblasti u nadležnosti ministarstva kapitalnih investicija. Izrazena su očekivanja da će se tradicionalno dobra saradnja intezivirati u narednom periodu.\n„ Imamo puno razloga za obostrano zadovoljstvo dosadašnjom saradnjom dvije države, ali osjećam i dodatnu obavezu da ovako dobre odnose unaprijedimo i nađemo modele za poboljšanje bilateralnih odnosa“ poručio je Ibrahimović na početku razgovora. „Turska je među prvim prijateljskim zemljama koja je pružila podršku u vidu medicinske opreme Crnoj Gori, na počektu pandemije izazvane COVID 19, takođe imamo razvijenu saradnju sa TIKA agencijom i zaista smatram da ima prostora da dalje razvijemo projekte u raznim oblastima“ dodao je Potpredsjednik Vlade za regionalni razvoj.\nDanašnji susret bio je prilika da se razgovara o potencijalnim kapitalnim projektima, budući da su turske kompanije i do sada izražavale svoju zainteresovanost za učešće u realizaciji, sa posebnim osvrtom na izgradnju autoputa, ali i unapređenju i modernizaciji crnogorskih vazdušnih luka.\nBudući da je razvoj sjeverne regije jedan od prioriteta rada ove vlade, Potpredsjednik Ibrahimović je konstatovao da puštanjem u saobraćaj prve dionice autoputa od Podgorice do Kolašina šaljemo jasnu poruku građanima sjevera da stvaramo preduslove za razvijanje privrede, a samim tim i za bolji kvalitet života.\nNa kraju susreta dogovoreno je inteziviranje saradnje među institucijama dvije države, kao i mogućnost sureta resornih ministara Turske i Crne Gore, kako bi razmatrali i konkretne projekte na kojima bi mogli raditi u budućem periodu.\nPrevious Informacija o Registru podsticajnih mjera za investicije za 2022. godinu\nNext Abazović na sastanku sa Mišelom: Shodno zaslugama ubrzati članstvo Crne Gore u EU


CG kulturno veče okupilo preko 20.000 ljudi u Novom Sadu - Moja Crna Gora\nCG kulturno veče okupilo preko 20.000 ljudi u Novom Sadu\n17/07/2018\tdijaspora Izvor: RTCG\nCrnogorska kulturna mreža (CKM) je u saradnji sa Udruženjem crnogoraca Novog Sada upriličila Crnogorsko kulturno veče u čast 13. jula, kojem je prisustvovalo preko dvadeset hiljada posjetilaca.\n„Ovaj događaj je najmasovniji skup bilo koje manjinske zajednice održan u Republici Srbiji. Kroz program koji je prenosila RTV Vojvodine smo na dostojanstven način predstavili kulturno nasleđe Crne Gore, što potvrđuje prisustvo velikog broja građana do samog kraja programa. Posebno je publici bio interesantan segment programa kada su na sceni zajedno zasvirale gusle i gitara. I kroz ovaj događaj smo pružili šansu mladima. U programu su učešće uzeli Anastasija Radoman, Katarina Radulović i Luka Perazić koji je na violini izveo obrade poznatih crnogorskih pjesama.“, saopštio je CKM.\nPredsjednik CKM-a Aleksandar Damjanović je kazao da mu je zadovoljstvo što su u prilici da u prijestonici sprske kulture predstave kulturno nasleđe Crne Gore.\n„Damjanović je istakao da ovim događajem koji u Republici Srbiji organizujemo šestu godinu želimo još jednom da pružimo ruku prijateljstva koju je predśednik Milo Đukanović u ime crnogorskog naroda ispružio 2006. godine nakon referenduma, da zajedno Srbija i Crna Gora idu naprijed. On je apelovao na predstavnike crnogorske zajednice da uzmu učešća u izborima za članove Crnogorskog nacionalnog savjeta, i da svoju podršku daju ljudima koji će raditi u interesu crnogorske zajednice, što do sada nažalost nije bio slučaj“, piše u saopštenju.\nDamjanović je takođe apelovao na predstavnike crnogorskih udruženja da rade na podizanju svijesti kod mladih o značaju jačanja crnogorskog identiteta, i očuvanja kulturnog nasleđa, „jer čovjek bez identiteta je isto kao čovjek bez imena i prezimena“.\n„Tokom boravka u Vojvodini predstavnici naše organizacije su imali priliku da čuju veliko nezadovoljstvo od Cnogoraca koji bi željeli da dobiju crnogorsko državljanstvo, zašto se po tom pitanju ništa ne rješava. Sa žaljenjem moramo da konstatujemo dolazeći u Srbiju prethodnih šest godina da je položaj crnogorske zajednice iz godine u godinu sve lošiji, a posebno smo zabrinuti što su im uskraćena Ustavna prava“, navode iz CKM-a.\nTags CKM crna gora dijaspora mojacrnagora vijesti iz crne gore


Požar na planini Bunetina svojevrstan ekološki incident\nTanjug 16. avgusta 2021. 15:15\nPODGORICA – Požar na planini Bunetina prerasao je u svojevrstan ekološki incident koji se razvija sa nesagledivim posledicama, niz kanjon prema selu Zasada i uz kanjon prema selu Zaglavak, upozorio je komandir Službe zaštite i spašavanja Opštine Pljevlja Goran Čavić.\nČavić je uputio još jedan apel svim građanima te opštine da pomognu i u ovom teškom periodu zaštite sebe, svoje najmilije i svoju imovinu, jer, kako kaže, Služba neće moći u potrebnom obimu da odgovori ukoliko situacija preraste u katastrofalnu.\n„Požar koji se razvija u kanjonu Tare, koji se praktično razvio u dva požara, sa međusobnom razdaljinom od oko sedam kilometara vazdušne linije jutros smo izviđali na obe lokacije. Situacija sa požarom koji ide nizvodno prema selu Zasada povoljnija je i u nekim stenama požar je jako usporen, ali je i dalje rano da se bude optimista. U drugom delu požara koji ide prema selu Zaglavak i danas pomaže helikopter Vojske Crne Gore koji obavlja odličan posao“, rekao je Čavić.\nOn je upozorio da bi za par stotina metara požar mogao da dođe do prvih kuća u selu, koje štiti tim vatrogasaca sa vozilom i tu će biti stacioniran sve dok požar ne bude ugašen.\nOn je kazao da su vatrogasci Službe zaštite i spašavanja iscrpljeni, s obzirom na to da se već dva meseca, bore sa požarima na više udaljenih i nepristupačnih lokacija pljevaljske opštine.\n„Brojne su lokacije na području nikšićke opštine na kojima bukte požari ili su već ugašeni, od kojih je 90 odsto namerno izazvano. Još ne uspevamo da u potpunosti ugasimo požar na nekoj od lokacija, a bukne drugi na drugom području oštine“, rekao je komandir nikšićke Službe spašavanja Slavko Tadić.\nVatrogasci-spasioci, kako je kazao, dežuraju na najugroženijim područjima kako bi sprečili da se požari ponovo primaknu domaćinstvima, preneo je portal RTCG.


Rođendan bez gašenja svijećica: Jelena Đoković uvela još jedno pravilo u odgoju djece - Atraktiva.Net\nJelena Đoković, supruga najboljeg tenisera sveta Novaka Đokovića u poslednje vreme pokazuje utemeljene strahove za budućnost i razvoj mladih naraštaja.\nNedavno je Jelenina izjava da Stefana i Taru ne vaspitava batinama našila na veliki broj komentara.\n‒ Moja deca su prva generacija dece koja nikada nije dobila batine. Ja sam ih dobijala od svojih roditelja, moja majka pre mene, otac, moji baba i deda, Novakovi takođe. Stefan i Tara su prva generacija i verujem da će to što ne odgovaramo na greške i pogrešno tumačenje emocija nasiljem zaista promeniti svet. Smatram da je to jedan veliki kvantni skok u menjanju istorije i budućnosti ‒ istakla je Jelena prilikom jednog gostovanja na panelu „Budućnost je sad“.\nMeđutim, osim batina, Jelenina i Novakova deca od sada žive sa još jednim, nesvakidašnjim, pravilom. Naime Stefan i Tara za svoje rođendane više ne smeju da gase svećice na torti.\nPodsetimo, Jelena i Novak Đoković sa sinom Stefanom i ćerkom Tarom zbog teniserovih poslovnih obaveza već godinama žive van Srbije, a glavna baza su ima Monako i Marbelja.


Izraelski borbeni avioni bombardovali su severni deo pojasa Gaze | Nova Ekonomija\nGađana je vojna baza Hamasa koji vlada pojasom Gaze, saopštila je izraelska vojska.\n"Izraelske odbrambene snage s ozbiljnošću gledaju na svaki pokušaj da se nanese šteta ili uništi bezbednosna i odbrambena infrastruktura i neće dozvoliti da granično područje postane borbena zona", navedeno je u vojnom saopštenju.\nSlično saopštenje izdato je u nedelju uveče, kada je objavljeno da su vojnici našli dve bombe, zapravo dve plastične boce pune eksplozivne tečnosti sa detonatorom.\nVojska je rekla da su vojnici pomoću kamera videli trojicu ljudi, koji su, kako je navedeno, prešli granicu da podmetnu eksplozivne naprave i vratili se nazad u Gazu.\nIzraelski tenkovi su otvorili vatru na njih ali nema izveštaja o povredama.\nPrethodno je u nedelju uhapšen nenaoružani Palestinac koji je prešao na izraelsku teritoriju iz pojasa Gaze. On je predat bezbednosnoj službi Šin bet radi ispitivanja.\nU petak se desetine hiljada Palestinaca okupilo oko granice. Stotine ih je palilo automobilske gume i bacalo zapaljive bombe i kamenice na izraelske vojnike koji su ih rasterivali suzavcem i bojevom muncijom.\nBio je to drugi protest u okviru demonstracija nazvaninih "Marš povratka".\nDevet Palestinaca je ubijeno i više od 1.000 ih je ranjeno. Izraelska vojska je rekla da je sprečila više pokušaja probijanja granične ograde, kao i pokušaja da se aktiviraju bombe i da dim od zapaljenih guma onemogući da se to vidi.\nNedelju dana ranije više od 30.000 Palestinaca učestvovalo je u sličnim demonstracijama.\nOd tada je poginuo 31 Palestinac, uključujući njih 25 u demonstracijama. Palestinci protestuju protiv izraelske bolokade i za pravo povratka palestinskih izbeglica na teritoriju današnjeg Izraela.\nZatvoren prelaz Erez iz Izraela u pojas Gaze\nTramp ukinuo novčanu pomoć Palestincima


Naučnici: Budućnost bez ratova nije izvjesna | Nauka Vijesti | Al Jazeera\nNaučnici: Budućnost bez ratova nije izvjesna\nU našoj prošlosti ili sadašnjosti nema ničega što daje razlog za vjerovanje da možemo izbjeći velike ratove u bližoj budućnosti (EPA)\nStatistička analiza istorije ratovanja još ne daje nade čovečanstvu da je naučilo lekcije i da se neki veći ratni sukob ne može da očekuje u budućnosti, pokazuje američko istraživanje objavljeno na Science Advancesu.\nPokušavajući da utvrdi šanse za izbijanje novog velikog rata u skoroj budućnosti, profesor Aron Kloset, informatičar sa Univerziteta Kolorado, analizirao je podatke o ljudskom ratovanju.\nSvet nije pogodio neki veliki rat od kraja Drugog svetskog rata, što je toliko dug period da je neke stručnjake naveo na zaključak da je čovečanstvo konačno shvatilo svu uzaludnost velikog ratovanja i da kreće putem mirnodopske budućnosti, posebno sa obzirom na to da živimo u vreme nuklearne zime, što je dosta snažan argument protiv rata.\nKloset je koristio bazu Correlates of War Project, koja sadrži podatke o vekovima krvavih sukoba kako bi utvrdio da li je reč o zatišju u istoriji ratovanja ili izglednoj budućnosti bez rata.\nTragajući za trendovima, on je pomoću podataka iz baze utvrdio statističke fluktuacije ratovanja od 1823. do 2003, a proučavao je i razdoblja mira nakon velikih i dugotrajnih sukoba.\nVeliki ratovi izbijali nakon dužeg mira\nU proteklih 70-ak godina, odnosno nakon Drugog svetskog rata vlada relativno zatišje bez velikih međudržavnih ratova, naročito u poređenju sa decenijama pre toga koje su obeležila dva velika svetska rata.\nKloset je utvrdio da su u istoriji veliki ratovi izbijali nakon dužih mirnodopskih perioda i to se dovoljno često događalo da može da se zaključi da ovo sadašnje zatišje nije istorijska retkost i da u tome nema ničega posebnog.\nKloset stoga sugeriše da u našoj prošlosti ili sadašnjosti nema ničega što bi pružilo razlog za verovanje da možemo da izbegnemo takve ratove u bližoj budućnosti.\nAli, napominje američki naučnik, ako se ovaj period globalnog mira nastavi još, na primer, jedan vek, mogli bismo da raspolažemo uverljivim zaključkom da se čovečanstvo promenilo.\nNjegov je proračun da sadašnji period globalnog mira mora potrajati najmanje 100 do 140 godina kako bi predstavljao statistički značajni trend.


Yahoo ukida svoju Messenger desktop aplikaciju - VolimoNet\nYahoo ukida svoju Messenger desktop aplikaciju\n13. јун 2016. 14.14.51 CEST\nYahoo je putem svog portparola objavio kako će 5. avgusta prestati podrška za njihovu staru desktop aplikaciju Yahoo Messenger.\nNavedenu aplikacija već duže nije moguće preuzeti sa službene stranice, a od 5. avgusta preko nje više neće biti dopušteno slanje poruka pa ni prijava na sam Messenger nalog, što znači da se aplikacija u potpunosti povlači s tržišta.\nNeće biti moguće koristiti ni razne aplikacije trećih strana koje koriste API starog Messenger-a. Korisnici se upućuju na korišćenje web verzije Messenger-a, kao i na verzije za Android i iOS mobilne uređaje.\nYahoo Messenger prvi put se pojavio na tržištu u martu 1998. godine pod imenom Yahoo! Pager, a u decembru 2015. godine predstavljene su gore spomenute potpuno nove verzije Messenger-a za web te Android i iOS uređaje, dok je desktop verzija trajno napuštena.


Подршка Међународног синдиката грађевинарства, дрвне индустрије и шумарства ( BWI ) Синдикату шумарства, прераде дрвета и папира Републике Српске - SAVEZ SINDIKATA REPUBLIKE SRPSKE\nNaslovnaGranski sindikatiPodrška Međunarodnog sindikata građevinarstva, drvne industrije i šumarstva ( BWI ) Sindikatu šumarstva, prerade drveta i papira Republike Srpske\n24/05/2018 Granski sindikati, Međunarodna saradnja, Sve vijesti, Sindikat šumarstva, prerade drveta i papira RS\nMeđunarodnog sindikata građevinarstva, drvne industrije i šumarstva ( BWI ) Sindikatu šumarstva, prerade drveta i papira Republike Srpske\nOd početka 2017. godine rukovodstvo preduzeća JP „ Šume RS „ iz entiteta Republika Srpska u Bosni i Hercegovini narušavaju slobodu organizovanja sindikata i miješaju se u njegov rad. Direktor preduzeća Risto Marić je u više navrata pozivao direktore organizacionih jedinica preduzeća da razgovaraju o „ aktivnostima vezano za organizovanje sindikata „.\n„ Ove aktivnosti predstavljaju direktno miješanje u slobodno i demokratsko djelovanje sindikata. Međunarodni sindikat građevinarstva, drvne industrije i šumarstva (BWI ) oštro protestvuje protiv aktivnosti rukovodstva JP „ Šume RS „, koje su u suprotnosti sa osnovnim standardima Međunarodne organizacije rada.“, rekao je Amber Yuson, generalni sekretar Međunarodnog sindikata građevinarstva, drvne industrije i šumarstva (BWI ).\nRukovodstvo preduzeća takođe podržava grupu radnika iz uprave preduzeća, kojima su na raspolaganje stavljena i službena vozila preduzeća.\nRisto Marić, direktor JP „ Šume RS „ izazvao je veliko nezadovoljstvo radnika i vlasnika preduzeća iz oblasti šumarstva i prerade drveta zbog izvoza velike količine drvnih sortimenata iz Republike Srpske u Srbiju, preko privatnih kompanija koje gospodin Marić redovno snabdijeva najkvalitetnijim vrstama drvnih sortimenata.\nIznenađujuće je da se sve ovo dešava u javnom preduzeću, čiji je vlasnik Vlada Republike Srpske,\nu preduzeću koje posjeduje FSC međunarodni standard iz oblasti šumarstva, koji se izdaje upravo na osnovu poštovanja Preporuka i Konvencija Međunarodne organizacije rada.\n„Nastavićemo borbu protiv uplitanja rukovodstva JP „ Šume RS „ u poslove sindikata i za istinsku borbu za radnička prava kroz kolektivno pregovaranje koristeći sva sredstva dozvoljena zakonom“ , rekao je Vlado Pavlović, predsjednik Sindikata šumarstva, prerade drveta i papira Republike Srpske.\nPogledajte originalni članak na veb stranici Međunarodnog sindikata građevinarstva, drvne industrije i šumartva (BWI )


NEZADOVOLJSTVO U NOVOM SADU Veselinović: Vojvodina je zaslužila više, da ne komentarišem neke stvari...\nTrener fudbalera Vojvodine Aleksandar Veselinović rekao je da nije zadovoljan remijem protiv Radničkog iz Niša i dodao da je njegova ekipa zaslužila pobedu.\n- Nismo zadovoljni rezultatom, dešavanja na terenu pokazala su da je Vojvodina zaslužila mnogo više - rekao je Veselinović.\nVojvodina i Radnički odigrali su nerešeno 1:1, u 29. kolu Superlige Srbije.\n- Igrali smo protiv veoma kvalitetne i organizovane ekipe... U prvom poluvremenu, na sredini terena smo dobro odgovorili na te kvalitete i u potpunosti sproveli u delo ideju koju smo imali, pa smo stvorili nekoliko opasnih situacija za gol. Poremetio nas je dosuđeni jedanaesterac, ali uspeli smo da se vratimo do kraja poluvremena - rekao je Veselinović.\nOn je naveo da je ovaj meč bio treći njegove ekipe za osam dana i da se pokazalo da je to ostavilo traga.\n- Vidljivo je bilo da smo u drugom poluvremenu izgubili na oštrini, iako su nam moral i volja bili na visokom nivou do kraja utakmice. U srpskom fudbalu sam ponovo posle 10 godina i ne bih hteo da komentarišem neke stvari koje su iznad nas. Čestitam mojim igračima, a Radničkom i kolegi Rastavcu želim sve najbolje - rekao je Veselinović.\nNa ovom meču Veselinović je odlučio da na klupi ostavi vezistu Dejana Melega, koji je do sada bio standardni član prve postave.\n- To nije iznenađenje, zato što je u poslednje vreme bilo mnogo utakmica, a u pripremi za ovaj meč procenili smo da je najhomogenija i najopasnija ekipa ova koju smo izveli na teren. Mislim da je prvo poluvreme u potpunosti opravdalo to opredeljenje i da smo bili kompaktni i agresivni i po desnoj i po levoj strani, odnosno da smo kroz centralni deo dobro napadali prostor sa i bez lopte. Nismo realizovali tri-četiri veoma dobre situacije, a da jesmo, meč bi išao u sasvim drugom smeru - rekao je trener Vojvodine.\nMeč protiv Radničkog bio je prvi ove sezone u kojem se u startnoj postavi našao Filip Knežević.\n- On je veoma kvalitetan igrač i smatram da je odigrao veoma dobro. Objektivno, ima problem zbog toga što duži period nije igrao u kontinuitetu i on sam se ne oseća sposobnim da 90 minuta odigra u istom ritmu. Ipak, veoma sam zadovoljan njegovim angažmanom, motivacijom i kvalitetom igre. U prvom poluvremenu smo stvorili mnogo dobrih prilika baš u situacijama u kojima je i on neposredno učestvovao i ukoliko ovako nastavi, naša ekipa sa njim će mnogo dobiti na kvalitetu - rekao je Veselinović.\nU narednom kolu fudbaleri Vojvodine gostuju ekipi Radnika u Surdulici.\nVOJVODINA I RADNIČKI ŽELE DA MAŽIĆ DELI PRAVDU Lalatović: Idemo u Novi Sad da igramo lep i kvalitetan fudbal


Sednica SES-a nije održana zbog nedostatka kvoruma - Pirot Plus Online\nSednica SES-a nije održana zbog nedostatka kvoruma\n06. mart 2013. 13:10 Privreda Pirot Plus Online\nRedovna sednica Socijalno-ekonomskog saveta Srbije, koja je trebalo da bude održana 1. marta, otkazana je zbog nedostatka kvoruma, odnosno nepojavljivanja predstavnika Vlade Srbije u tom savetu, zbog čega su oštar protest izrazili Savez samostalnih sindikata Srbije (SSSS), Ujedinjeni granski sindikat Nezavisnost i Unija poslodavaca Srbije. Na sednicu je došao samo državni sekretar Ministarstva rada, zapošljavanja i socijalne politike u svojstvu zamenika člana, dok su socijalni partneri- predstavnici ta tri sindikata na sednicu došli u punom sastavu.\nRodoljub Ćirić, predsednik Okružnog veća SSS kaže da su nedolaskom na sednicu, predstavnici vlade, pokazali nedopustivu i neshvatljivu neodgovornost prema blizu milion zaposlenih koji čekaju utvrđivanje minimalne zarade i da time krše Zakon o radu.\n- Ovakav odnos Vlade dovodi u pitanje postojanje i funkcionisanje socijalnog dijaloga, čime se otvoreno odstupa od proklamovanih ciljeva i evropskog puta, jer uslov za evropske integracije nisu samo pitanje Kosova i borbe protiv kriminala i korupcije koja su nesumnjivo veoma značajna, već i pitanje socijalnog partnerstva i poštovanje evropskih standarda i vrednosti, među kojima značajno mesto zauzima socijlani dijalog, kaže Ćirić.\nU Srbiji je sada minimalna cena rada 115 dinara po satu, tako da minimalna mesečna zarada iznosi oko 21.000 dinara.\nNa čelu Socijalno-ekonomskog saveta je premijer Ivica Dačić, a članovi tog tela su, pored predstavnika Vlade Srbije, Unija poslodavaca Srbije i reprezentativni sindikati - Samostalni sindikat Srbije i Ujedinjeni granski sindikat "Nezavisnost".


Završen USAID Projekat za reformu pravosuđa i odgovornu vlast | Državna revizorska institucija\nZavršen USAID Projekat za reformu pravosuđa i odgovornu vlast\n05. oktobar 2016. godina\nPetogodišnji Projekat za reformu pravosuđa i odgovornu vlast (JRGA) danas je svečano zatvoren na konferenciji u “Aeroklubu” u Beogradu. Svečanom zatvaranju projekta prisustvovao je i predsednik Državne revizorske institucije i generalni državni revizor Radoslav Sretenović.\nProjekat za reformu pravosuđa i odgovornu vlast (JRGA) pokrenut je 3. maja 2011. godine uz finansijsku podršku Agencije Sjedinjenih Američkih Država za međunarodni razvoj (USAID). Projekat je realizovan na teritoriji Republike Srbije sa ciljevima da se ojača vladavina prava i nezavisnost pravosudnih organa u Republici Srbiji; da se poboljša svest javnosti o reformama u pravosudnom sektoru i da se ojača kapacitet vladinih institucija, sa fokusom na nezavisne agencije, kao i organizacije civilnog društva, da prepoznaju i sprečavaju korupciju.\nProjekat je obuhvatio dve komeponente: Reformu pravosuđa i Odgovornu vlast,a ostvarivanje ciljeva i rezultata u okviru ove dve komponente podržano je kroz dodeljivanje bespovratnih finansijskih sredstava – grantova.\nTokom pet godina, saradnja Državne revizorske institucije i JRGA projekta ogledala se u podršci i vrhunskoj ekspertskoj pomoći koju je Institucija dobila prilikom sprovođenja revizija svrsishodnosti i jačanja saradnje sa Narodnom skupštinom. Zahvaljujući međusobnoj saradnji, Institucija je realizovala četiri revizije svrsishodnosti, koje su doprinele efikasnijem korišćenju budžetskih sredstava i sprečavanju zloupotreba. Svaka od ovih revizija rezultirala je promenama koje su institucije usvajale i pre nego što smo objavili naše zvanične izveštaje i svaka je bila na naslovnim stranama naših medija. To znači da smo se bavili temama koje su važne za naše građane, rekao je Sretenović.\nJRGA nas je takođe podržala u tome da uspostavimo mnogo bližu i efikasniju saradnju sa drugim državnim organima od kojih zavise rezultati našeg rada. Sa prekršajnim sudovima i tužilaštvima smo uspostavili mehanizam koordinacije i zahvaljujući JRGA projektu, po prvi put smo počeli da se redovno sastajemo sa ovim institucijama i direktno rešavamo sporna pitanja. Taj mehanizam koordinacije je nešto što će JRGA ostaviti kao praksu koju ćemo zasigurno nastaviti da sprovodimo, zaključio je Sretenović.\nKonferenciji je prisustvovao i američki ambasador Kajl Skat koji je najavio mogućnost novih projekata o kojima su u toku konsultacije sa Vladom Republike Srbije. Osvrćući se na rad DRI i Agencije za borbu protiv korupcije, Skat je naveo da upravo ove institucije koje vrše nadzor, šalju jasnu poruku da se korupcija neće tolerisati.\nNa konferenciji su govorili i ministarka pravde Nela Kuburović, direktorka Agencije za borbu protiv korupcije Tatjana Babić,predsednik Visokog saveta sudstva i Vrhovnog kasacionog sudstva Dragomir Milojević, predsednik Prekršajnog apelacionog suda Zoran Pašalić i direktor Pravosudne akademije Nenad Vujić, koji su na čelu institucija koje su dobile podršku JRGA projekta, kao i vođa projekta USAID JRGA Lorens Veter.


Kačinjski: Iza izbora Angele Merkel kriju se "opskurne sile" | SerbianForum\nKačinjski: Iza izbora Angele Merkel kriju se "opskurne sile"\nBivši poljski premijer Jaroslav Kačinjski, lider opozicione partije Prava i Pravde, ustremio se na Nemačku i na njenu kancelarku Angelu Merkel iznevši u svojoj novoj knjizi sumnju da se iza njenog izbora na to mesto kriju "opskurne sile" i da je do njega došlo samo nekoliko dana uoči izbora u Poljskoj, pišu poljski mediji.\n"Mislim da izbor Angele Merkel na mesto kancelara nije uopšte slučajan, ali to ubeđenje prepuštam politikolozima i istoričarima", naveo je Kčinjski u knjizi "Poljska naših snova".\n"Ono sto je važno to je da Merkelova želi potčinjenost Poljske, možda laganu potčinjenost ali ipak potčinjenost", istakao je on.\n"Merkelova je deo one generacije nemačkih političara koji hoće da rekonstruišu imperijalnu snagu Nemačke. Strateška osovina sa Moskvom je jedan njen element i Poljska ne sme da predstavlja prepreku. Naša zemlja mora biti potčinjena na ovaj ili onaj način", preneo je francuski "Figaro" reči Kačinjskog.\nNa pitanje novinara da objsani ove izjave, Kačinski je odgovorio: "Ona (Merkelova) zna šta sam hteo da kažem." Kada su ga ponovo upitali da li to znači da postoji veza Merkelove sa obaveštajnom službom nekadašnje Demokratske republike Nemačke, Kačinjski to nije negirao ali je odbio da kaže nešto više.\n"Neka manja Poljska"\nOn nije krio ni svoj kritički stav prema Nemačkoj, rekavši da je ubeđen da je pravi cilj Angele Merkel da preko poljskog premijera Donalda Tuska dominira Poljskom.\nKačinjski je rekao i da je zabrinut zbog nemačkih ulaganja u zapadni deo Poljske. On je napomenuo da su to nemačke teritorije koje je Poljska dobila posle Drugog svetskog rata po odluci saveznika, u zamenu za one koje je izgubila za račun Sovjetskog saveza.\n"Jednoga dana bi mogli da se probudimo u jednoj manjoj Poljskoj", upozorio je Kačinjski.


RPK – Politika razvoja privrede – Radio televizija Trstenik\nRPK – Politika razvoja privrede\n27. februara 2019. 28. februara 2019. 13\nSa ciljem povezivanja i jačanja privrede, u Privrednoj komori Srbije – Regionalnoj privrednoj komori Rasinskog okruga održan je sastanak direktora regionalnih komora Šumadije i Zapadne Srbije, pod nazivom Politika razvoja privrede.\nZajednički cilj regionalnih privrednih komora Užica, Kragujevca, Kraljeva i Kruševca koje će u okviru strategije razvoja privrede, sa akcentom na saradnji u zajedničkoj organiaciji sajmova u zemlji i inosranstvu, je olakšanje rada privredi i preduzetnicima, naveo je direktor Privredne komore Srbije Regionalne privredne komore Kruševac Predrag Vukićević\nRazlog okupljanja bio je stav Privredne komore Srbije da u okviru nove organizacije odnosno kroz Jedinstven komorski sistem pruža čitav niz pogodnosti, istakao je direktor Privredne komore Srbije, Regionalne privredne komore Kragujevac Predrag Lučić.\nJake su prirodne veze privrede područja Šumadije i Zapadne Srbije, naglasila je direktor Regionalne privredne komore Užice Ana Lapčević.\nDirektor kraljevačke Komore Zvonko Tufegdžić, govorio je o prvim koracima koje će biti preduzeti u regionu a tiču se pospešivanja, povezivanja i ubrzanijeg razvoja industrije\nU okviru Jedinstvenog komorskog sistema ovo je bilo prvo okupupljanje u Kruševcu, sledeće će biti u Užicu, a suština satanaka je ravnopravnost u komorskom sistemu ali i olakšanje ukupnih privrednih aktivnosti. Pratiće se rezultati i mere koji se zajedno postižu, a Jedinstven komorski sistem kao najbolji rezultat do sada ima aktivnost prema izdavanju javnih ovlašćenja, čulo se na sastanku.\nRPK Kruševac – sastanak dualno obrazovanje\nOdržana sednica UO CK TS


Ona je u izjavi za Bi-Bi-Si rekla da podržava uklanjanje DŽonsona sa vlasti i raspisivanje novih izbora.\nSturdženova je podršku "novoj progresivnoj vladi" uslovila održavanjem škotskog referenduma o nezavisnosti.\nSNP je na kongresu stranke u Aberdinu najavio da će svoju kampanju za eventualne opšte izbore u Britaniji bazirati na potrebi da se Škotima da još jedna šansa da glasaju za nezavisnost, ako je moguće već naredne godine.\nIako izbori još nisu raspisani, SNP želi da škotski birači znaju da oni udvostručavaju napore u smislu još jednog referenduma o nezavisnosti.\nGovoreći na kongresu u Aberdinu, portparol SNP-a Jan Blekford rekao je da su opšti izbori jedino rešenje za "bregzitski haos".\nOn se pozvao na rezultate anketa prema kojima Škoti u velikoj meri podržavaju nezavisnost od Britanije i još jedan referendum sa tim pitanjem.\n"Veliki broj ljudi širom Britanije, ne samo u Škotskoj, smatra da mi imamo pravo da odlučimo o našoj vlastitoj budućnosti", rekao je Blekford.\nOn je naveo da bi novi referendum trebalo da bude održan naredne godine.\n"Mi sada u škotskom parlamentu razmatramo zakon koji će omogućiti drugi referendum, koji bi trebalo da bude održan naredne godine", rekao je Blekford za "Skaj njuz".\nŠkotski glasači odbacili su nezavisnost od Britanije na referendumu 2014. godine.\nMeđutim, referendum je održan pre nego je Britanija izglasala da napusti EU. Škotska je većinski bila protiv Bregzita, podseća "Raša tudej".\nŠkoti sve više za NEZAVISNOST\nStardžon: Ne možemo više da gubimo vreme\nSledeći britanski premijer će verovatno IZGUBITI ŠKOTSKU\nTri ukrajinska vojna broda koja je Rusija zaplenila u Kerčkom moreuzu prošle godine vraćena su u danas u Kijev.


Ali Ashar Soltanije: Svet treba da pregovara sa Iranom\nVisoki iranski zvaničnik izjavio je da bi svet trebalo da pregovara sa njegovom zemljom umesto što joj upućuje saopštenja preko Saveta bezbednosti UN u vezi sa njenim nuklearnim programom.\nIzaslanik, Ali Ashar Soltanije izjavio je da bi medjunarodna zajednica trebalo da pregovara sa Iranom umesto da nuklearno pitanje pretvara u predmet konfrontacije. U intervjuu, snimljenom u petak, a emitovanom danas u programu mreže CNN, Soltanije je ponovio protivljenje njegove zemlje saopštenju Saveta bezbednosti UN od prošle nedelje. U tom dokumentu, članovi Saveta pozvali su iransku vladu da obustavi obogaćivanje uranijuma u roku od 30 dana. Medjutim, Soltanije je rekao da se njegovoj zemlji ne može pretiti.\n«Bolje je da se umesto pretnji razgovara o mirnom rešenju svih pitanja, uključujući i nuklearno. Uvek smo pozivali naše evropske prijatelje i druge zemlje da sednu za pregovarački sto, a ne da to pitanje zaoštravaju do konfrontacije i sukoba.»\nSoltanije je ponovio da je nuklearni program njegove zemlje namenjen isključivo mirnodopskim svrhama, mada SAD i druge zemlje tvrde da on predstavlja prikriveni program za proizvodnju nuklearnog oružja. U razgovoru u istom programu CNN-a, ugledni republikanski senator iz Nebraske, Čak Hejgel, izjavio dje da Iran predstavlja stvarnu bezbednosnu pretnju. Hejgel je, medjutim, primetio da je Bušova administracija odobrila ograničene kontakte sa Teheranom oko Iraka i pozvao Belu kuću da o nuklearnom pitanju takodje povede direktan dijalog sa Iranom.\n«Ne znam kako možete da rešavate ova složena pitanja današnjice i da vodite diplomatiju ukoliko ne razgovarate direktno sa ljudima.»\nU istom programu mreže CNN, demokratski senator iz Indijane, Evan Baj, saglasio se da su rizici veliki. Uporedivši krizu oko iranskog nuklearnog programa sa kubanskom raketnom krizom 1962. godine.\n«Ono što bi trebalo da uradimo danas je veoma slično onom što je predsednik Džon Kenedi uradio u slučaju Kube, gde je takodje postojao pokušaj da se u toj zemlji postavi nuklearno oružje, a to je – učiniti Iran izolovanom zemljom putem ekonomskog, finansijskog i političkog embarga.»\nSenator Baj je dodao da je embargo najbolji način da se izbegnu dve neprihvatljive alternative - Iran naoružan nuklearnim oružjem i vojna akcija protiv te zemlje, što bi moglo da dovede do globalnog talasa terorističkih napada.


Sledeći Peugeot 208 GTi imaće i električnu varijantu - Auto Republika\nПочетна Vesti Sledeći Peugeot 208 GTi imaće i električnu varijantu\nVremena se menjaju, te će uskoro postati dostupni hot hečevi sa isključivo električnim pogonom.\nPuristi ipak ne moraju da brinu, jer kako javlja britanski AutoExpress, sledeća generacija 208 GTi imaće i varijantu sa SUS motorom. Peugeot planira da novu 208-icu predstavi na Salonu automobila u Ženevi naredne godine, a prema prvim najavama ovaj model biće postavljen na CMP platformu, dok će električna varijanta koristiti e-CMP platformu.\nŠef francuske marke, Pjer Imparato, potvrdio je u intervjuu da će taj proizvođač nuditi više verzija svakog modela, uključujući i električnu. Imparato je izjavio da ne želi da budućnost Peugeota “bude dosadna”, ali je potvrdio i da će WLTP sistem merenja definitivno uticati na to da se evropske marke još više okrenu pomoći elektromotora.\nPrvi čovek Peugeota najavio je da će taj proizvođač iskoristiti hibridnu postavku za stvaranje novih sportskih automobila, a prema njegovim rečima, u pripremi je automobil koji će razvijati oko 400 kW snage (536 konjskih snaga).\nSumnjamo da će 208 GTi dobiti pogonski sklop o kojem je Imparato govorio, ali verujemo da bi najavljivani model mogla biti GTi varijanta novog 508.\ntagovi: peugeot peugeot 208 Gti Pjer Imparato\nprethodni Suzuki predstavio novi Jimny! (GALERIJA)\nsledeći Bitka Audijevih "turba" (VIDEO)


Tadić i Šutanovac posetili dom Kulina – Дом Кулина\nДом Кулина > Posete > Tadić i Šutanovac posetili dom Kulina\nPredsednik Srbije Boris Tadić, ministar odbrane Dragan Šutanovac i najviši predstavnici Vojske Srbije obišli su dom za smeštaj odraslih „Kulina“, gde su razgovarali sa rukovodstvom te ustanove.\nDirektor te ustanove Goran Petković istakao da je pomoć Vojske Srbije u kritičnim momentima u radu Doma bila od ključnog značaja.\n„U periodu od avgusta do novembra 2010. godine, posle višemesečnih suša, ostali smo bez pijaće vode, te smo se obratili lokalnim komunalnim preduzećima u Nišu i Aleksincu, ali jednostavno nije bilo kapaciteta, jer su naše potrebe bile velike. Pošto smo se obratili Ministarstvu odbrane, Vojska je stigla i tri meseca nas snabdevala pijaćom vodom“, rekao je Petković.\nOn je dodao da je Vojske Srbije korisnicima Doma pružila značajnu pomoć i u zimskom periodu.\n„U januaru i februaru dva puta smo bili odsečeni od Aleksinca i Niša, a zahvaljujući intervenciji Vojske uspeli smo da dovezemo osnovne životne namirnice, kao i da naše korisnike prebacimo do velikih zdravstvenih centara“, rekao je Petković.\nPredstavnici doma „Kulina“ uručili su ministru Šutanovcu zahvalnicu.\nOsim predsednika Borisa Tadića i ministra odbrane Dragana Šutanovca, „Kulinu“ su posetili i načelnik Generalštaba Vojske Srbije Ljubiša Diković i njegov zamenik Milan Bjelica, kao i komandant Kopnene vojske Milan Mojsilović.


Upotreba zimske opreme, koja je zakonski regulisana obaveza i doprinosi smanjenju faktora rizika od nezgoda, i kontrola tehničke ispravnosti vozila predstavljaju polaznu tačku za zaštitu automobila u nepovoljnim zimskim uslovima.\nUkoliko su ova dva uslova ispunjena, veoma je važno da, kada temperatura počne da pada, u upotrebu uvedemo i odgovarajući antifriz koji obezbeđuje zaštitu motora od mržnjenja i korozije. Takođe, ne treba potceniti ni značaj upotrebe adekvatne tečnosti za stakla čija je temperatura smrzavanja niska.\nIako su svi ovi koraci važni, svakako je najvažnije zaštititi motor svog četvorotočkaša. Kao posledica kristalizacije parafina u dizel gorivu, do koje dolazi usled niskih temperatura, dizel motor može teže startovati u hladnim mesecima.\nKako bi se izbegao takav scenario, preporučljivo je u zimskim danima koristiti aditivirano dizel gorivo koje ima poboljšane niskotemperaturne karakteristike. Upravo takve osobine poseduje G-Drive Diesel koji doprinosi optimalnom radu motora na zimskim temperaturama, a zbog kompleksa aditiva omogućava i bolju startnost, veću snagu i stabilniji rad motora.\nAko želite da svom automobilu pružite najbolju zaštitu i da zimsku vožnju učinite bezbednom dopunite rezervoar svog dizel vozila na NIS Petrol i GAZPROM benzinskim stanicama širom Srbije.


BalkanMagazin :: SAD se i zvanično vratile Pariskom klimatskom sporazumu\npetak, 19. februar 2021 17:19\nSjedinjene Države su se danas zvanično ponovo pridružile Pariskom klimatskom sporazumu, što je dalo novi podsticaj globalnoj borbi protiv klimatskih promena, dok administracija predsednika Džozefa Bajdena planira drastično smanjenje emisije štetnih gasova tokom naredne tri decenije. (Foto: SAD su zvanično istupile iz Pariskog klimatskog sporazuma 4. novembra 2020. Jim Watson /AFP)\nNaučnici i strane diplomate pozdravili su zvanični povratak Pariskom sporazumu, jer je američki predsednik Džozef Bajden doneo takvu odluku pre 30 dana, odnosno prvog dana mandata.\nBajden obećava nultu emisiju štetnih gasova u SAD do 2050. godine.\nNaučnici kažu da je taj cilj u skladu sa onim što je neophodno uraditi i naglašavaju da bi globalna emisija trebalo da bude smanjena za polovinu do 2030. godine da bi se sprečile najgore posledice globalnog zagrejavanja, prenose američki mediji.\nAmerika je bila jedina zemlja koja je izašla iz sporazuma, od kako ga je gotovo 200 država potpisalo 2015. godine da bi sprečile katastrofalne posledice klimatskih promena.\nBajden obećava nultu emisiju štetnih gasova u SAD do 2050. godine. (Izvor: nypost.com)\nInače, odluku o povlačenju doneo je bivši predsednik Donald Tramp 23. oktobra 2019. godine na konferenciji o energetici u Pitsburgu, tvrdeći da je borba protiv klimatskih promena preskupa. To povlačenje je postalo efektivno 4. novembra 2020. godine.\nPariskim sporazumom definisan je cilj da se povećanje prosečne globalne temperature zadrži ispod 2 stepena Celzijusa u odnosu na predindustrijski period.\nPrethodnik Donalda Trampa, Barak Obama, u Parizu se složio da bi SAD trebalo da igraju vodeću ulogu u borbi protiv klimatskih promena, budući da su doprinele znatno većoj emisiji gasova sa efekotm staklene bašte nego bilo koja druga država.\nPod Obaminom administracijom Sjedinjene Države su se obavezele da će smanjiti emisiju za do 28 odsto do 2025, u odnosu na nivo iz 2005. godine.\nAmerika je bila jedina zemlja koja je izašla iz sporazuma, koji je potpisalo gotovo 200 država 2015. godine da bi sprečile katastrofalne posledice klimatskih promena. (Izvor: teenogue.com)\nUbrzanje klimatske akcije\nAmerički izaslanik za klimu Džon Keri učestvovaće u petak u virtuelnim događajima da bi obeležio povratak SAD, uključujući sastanke sa ambasadorima Britanije i Italije, generalnim sekretarom UN Antoniom Guterešom i izaslanikom UN za klimu Majklom Blumbergom.\nTe mere biće osnova narednih ciljeva Vašingtona za smanjenje emisije štetnih gasova koji će biti predstavljeni pre globalnog klimatskog samita 22. aprila, čiji će domaćin biti predsednik Bajden.\nNaredna konferencija UN o klimi će se održati u novembru u Glazgovu, u Škotskoj.


Nikolić: "Evroligaši ostali za nama" - Sportske.net\nNikolić: "Evroligaši ostali za nama"\nZadovoljan završetkom uspešne sezone u ABA ligi Miroslav Nikolić apostrofirao je veliki uspeh Radničkog koji je iza sebe ostavio evroligaše i timove koji su igrali Evrokup.\nTrener Radničkog iz Kragujevca bio je oduševljen po završetku meča sa Crvenom zvezdom Telekom pa je konferenciju za medije započeo zahvalivši igračima i publici koji su zajedničkim snagama doneli Evropu u Kragujevac.\n"Zahvalio bih se igračima na sjajnoj sezoni i publici koja nas je svih ovih godina pratila i koja je bila strpljiva da bismo napravili rezultat. Imali smo dosta pehova ove godine ali smo izdržali i napravili jedan fenomenalan rezultat. Imamo sigurnu Evropu a plasman na fajnal-for je šlag na tortu" kazao je Nikolić.\nNikolić je posebno apostrofirao činjenicu da je Radnički iza sebe ostavio ekipe koje su u tekućoj sezoni igrale Evroligu i Evrokup.\n"Nije mala stvar pobediti Zvezdu koja je institucija. Mi smo se borili maksimalno i dobili jednu ovako važnu utakmicu koja nam je donela treće mesto i meni je to najbitnije. Nije mala stvar da Radnički bude treći i da iza sebe ostavi ekipe koje su igrale Evroligu" istakao je Muta.\nSumirajući utiske iz tekuće sezone Nikolić je priznao da je grešio u selekciji igrača u određenim trenucima ali i da su povrede učinile svoje.\n"Zadovoljan sam sezonom a najvažnije mi je bilo da ne ulazimo u serije poraza. Malo sam i ja lutao kao trener. Dovodio sam igrače koji se nisu spremali za svoj posao pa su dolazile i povrede što nas je totalno poremetilo. Lutali smo oko selekcije igrača ali mislim da smo to mogli bolje to da uradimo ali svi dajemo svoj maksimum kako bi Kragujevcu doneli rezultat" rekao je Nikolić.\nRadnički je večeras bio bez pomoći svog najboljeg igrača a u odsustvu Ćapina Miljenović ga je sasvim solidno zamenio.\n"Ćapin ima povredu prsta i od ponedeljka bi trebalo da počne da trenira. Miljenović me je zadovoljio večeras i vidi se da je dečko svetski talenat. On je pametan momak koji naporno radi i čeka svoju šansu a ja sam preuzeo krivicu na sebe što ga nisam forsirao ali to se dogodilo jer sam se opteretio da napravimo veliki rezultat ove godine"


RS nastavlja sa povećavanjem površina pod sistemima za navodnjavanje - Agro TV\nsubota, 23.januar 2021\nPočetna Vesti RS nastavlja sa povećavanjem površina pod sistemima za navodnjavanje\nRS nastavlja sa povećavanjem površina pod sistemima za navodnjavanje\nMinistar poljoprivrede, šumarstva i vodoprivrede Republike Srpske Boris Pašalić izjavio je za agenciju SRNA da je cilj resornog ministarstva da u narednih nekoliko godina realizuje projekte kojim će pod sistem za navodnjavanje staviti više od 3.000 hektara poljoprivrednog zamljišta, kao i one za zaštitu od poplava, vrednim više od 100 miliona KM.\nPašalić je naglasio da je cilj Ministarstva da se u narednom periodu, realizacijom projekata navodnjavanja i završetkom projekta u Lijevče polju, stavi pod sistem navodnjavanja perspektivno više od 10.000 hektara obradivog zemljišta.\n– Vlada Republike Srpske je na jednoj od sednica u proteklih mesec dana usvojila informaciju koju je Ministarstvo pripremilo i sada idemo sa realizacijom tih projekata – rekao je Pašalić Srni u Istočnom Sarajevu posle sastanka sa delegacijom Svetske banke uz čiju pomoć će biti realizovani pomenuti projekti.\nOn je pojasnio da se u Republici Srpskoj razvijaju sistemi za navodnjavanje jer je procenjeno da će u budućem vremenu biti više problema sa sušama, nego sa poplavama, te dodao da se u Srpskoj trenutno realizuje nekoliko takvih projekata.\nPašalić je podsetio da je u poslednjih nekoliko godina resorno ministarstvo izgradilo sisteme za navodnjavanje na više od 2.500 hektara u Republici Srpskoj – u Novom Selu u Semberiji, Pelagićevu, Trebinju i Ljubinju.\n– U Bratuncu se završavaju dva sistema, kao i u Crnjelovu i Batkoviću u Semberiji, a projektujemo sisteme u Dubičkoj Ravni, u Drakseniću, Skelanima i u Lijevče polju – rekao je ministar poljoprivrede RS.\nOn je naglasio da ti sistemi ne samo da su neophodni za voćarsku i povrtarsku proizvodnju, već i za ratarsku, jer su proizvođači pšenice prošle jeseni morali da je navodnjavaju njive posle setve, dodavši da se paralaelno sa navodnjavanjem mora raditi i na izgradnji sistema za zaštitu od poplava.\nMinistar je rekao da je neophodno da se zaštite poljoprivredni proizvođači i njihova proizvodnju, ali i imovina građana Republike Srpske da se ne bi ponovila situacija od pre nekoliko godina, kad su u poplavama uništeni imovina, oranice, a i stočni fond.\n– Zato smo pričali sa delegacijom Svetske banke o projektima u vezi sa regulacijom korita reka u Republici Srpskoj, koje su u tom smislu problematične, ali i o izgradnji novih nasipa, te rekonstrukciji postojećih – naglasio je ministar poljoprivrede.\nPrema njegovim rečima, akcenat je stavljen na Drinski nasip u Bijeljini, delu Republike Srpske koji je još nezaštićen.\n– Imali smo problema sa imovinsko-pravnim odnosima, jer lokalno stanovništvo nije bilo spremno da prepusti to zemljište da se izgradi nasip – pojasnio je Pašalić, te izrazio nadu da će se to ubrzo rešiti, kako bi se krenulo u njegovu izgradnju, samim tim jer su sredstva obezbeđena.\nNa sastanku delegacija Ministarstva poljoprivrede, šumarstva i vodoprivrede Republike Srpske i Svetske banke razgovarano je i o projektu u vezi sa izgradnjom prečistača otpadnih voda u lokalnim zajednicama Srpske, kao i projektu koji se odnosi na jačanje institucija u poljoprivredi – instituta, fakulteta i savetodavnih službi.\nFoto: Pixabay, Free Images


AI: Snage bezbednosti ubile 115 ljudi na jugoistoku Nigerije\nTanjug 6. avgusta 2021. 12:53\nLAGOS – Snage bezbednosti ubile su najmanje 115 ljudi na jugoistoku Nigerije ove godine i samovoljno uhapsile i mučile mnoge druge, kao odgovor na nasilje separatista koji se bore za autonomiju, saopštila je svetska organizacija za zaštitu ljudskih prava Amnesti Internešnal.\nPortparol nigerijskog predsedništva odbio je da komentariše informacije iznete u izveštaju Amnesti organizacije, piše Rojters.\nU izveštaju se navode iskazi očevidaca o „prekomernoj upotrebi sile, fizičkom zlostavljanju, iznudama i pogubljenjima osumnjičenih“, koji su odgovorili na napade i ubistva za koje vlada tvrdi da su izvršeni od strane zabranjene separatističke grupe starosedelačkog stanovništva Biafre (IPOB).\n„Dokazi koje je prikupila Amnesti Internešnal daju zastrašujuću sliku nemilosrdne prekomerne sile nigerijskih snaga bezbednosti u državama Imo, Anambra i Abia“, rekla je Osai Ojigho, stručnjak za ljudska prava iz Amnesti Internešnala.\nNeki na jugoistoku Nigerije već godinama agituju za nezavisnost etničke grupe Igbo, a njihov pokušaj da se otcepe 1967. izazvao je trogodišnji građanski rat u kojem je ubijeno više od milion ljudi, podsetio je Rojters.\nOve godine, naoružani napadači na jugoistoku Nigerije ubili su operativce snaga bezbednosti i izvršili napade na policijske stanice i prostorije izborne komisije.\nU junu je predsednik Nigerije Muhamadu Buhari upozorio da će oni koji promovišu secesiju doživeti „surov šok“ i da će vlada „sa njima postupati i razgovarati jezikom koji oni razumeju“.


Nenad Stevandić se beskrupulozno obrušio na Šefika Džaferovića te mu poručio: “Koristi sve da bi targetirao RS” – Mreza\nPredsjednik Srpskog kluba u Predstavničkom domu Parlamentarne skupštine BiH Nenad Stevandić izjavio je danas da stalnom širenju nesloge, podjela i sukoba između Srba i Bošnjaka ne doprinosi Republika Srpska, nego politika koju reprezentuje predsjedavajući Predsjedništva BiH Šefik Džaferović.\nStevandić je rekao da Džaferović koristi svaku temu da bi targetirao RS i pokazao svoj negativan stav prema polovini teritorije i prema više od 35 odsto naroda u BiH.\n– Veoma slično, u zadnje vrijeme, govori i o Hrvatima. Sve ono za šta Džaferović optužuje srpski narod i Republiku Srpsku su proizvod njegovog političkog djelovanja i stalno širenje nesloge, podjela i sukoba između Republike Srpske i Federacije (FBiH) – smatra Stevandić.\nStevandić je, komentarišući obraćanje Džaferovića na 7. Delfi ekonomskom forumu, u kojem je optužio Republiku Srpsku za loše stanje u BiH, rekao da jedino Džaferović i Bakir Izetbegović govore o prelijevanju stanja iz Ukrajine u BiH.\n– Oni su jedini promoteri tog prelijevanja i koriste to kao alibi za stalne napade na Republiku Srpsku – ocijenio je Stevandić.\nTime, kako je rekao, postižu suprotan efekat, jer će zbog takve politike, etničke podjele svakog dana biti veće, kao i nepovjerenje među narodima, a BiH svakom danom sve nestabilnija.


Programeri | ConceptD Srbija\nU svakoj industriji, od inženjeringa veštačke inteligencije ili industrijskog dizajna do razvoja virtuelne realnosti, postoje izazovi u tokovima posla, zbog čega profesionalni programeri i dizajneri sadržaja moraju da budu ispred konkurencije i razmišljaju, ne samo o trenutnim, već i o budućim potrebama.\nStandardna oprema ne obezbeđuje potrebnu snagu niti kompatibilnost sa različitim sistemima. Prema tome, ConceptD radne stanice, sa svojim snažnim procesorima, specijalnim grafičkim procesorima, obiljem memorije i prostora za skladištenje, dizajnirane su da zadovolje specifične potrebe programera.\nGrafički procesori sa tehnologijom CUDA\nCUDA® je platforma za paralelne računarske operacije i programerski model koji je razvila kompanija NVIDIA za standardne računarske potrebe. Ona služi kao zajednička platforma za sve NVIDIA serije grafičkih procesora tako da aplikacije mogu da se primene i skaliraju u različitim konfiguracijama.\nKako CUDA funkcioniše\nU aplikacijama koje su ubrzane grafičkim procesorom, sekvencijalni deo posla se obavlja na procesoru – koji je optimizovan za performanse sa jednim nizom – dok zahtevniji deo rada aplikacija teče paralelno na hiljadama jezgara grafičkog procesora. Kada koriste tehnologiju CUDA, programeri mogu da koriste popularne jezike za programiranje, kao što su C, C++, Fortran, Python i MATLAB i paralelno obavljaju zadatke kroz ekstenzije u obliku nekoliko osnovnih ključnih reči.\nKoje su prednosti za programere\nU zahtevnim aplikacijama, kao što su duboko učenje, računarska fizika ili 3D modeliranje, koristi se maksimalna snaga procesora. Tu stupaju na scenu grafički procesori sa tehnologijom CUDA – profesionalne aplikacije, kao što su Autodesk ili Wolfram Mathematica mogu da postignu ranije nezamislive brzine. Na primer, sa 4608 paralelnih procesorskih jezgara koja dostižu brzinu od 16,3 teraflopa, dostići ćete novi nivo brzine u višenitnoj obradi.


Vanredna skupština FK Železničar iz Inđije - Sremski sport\nVanredna skupština FK Železničar iz Inđije\nOd admin on\t 07/03/2017 Fudbal, Inđija, Udarne vesti\nFudbalski klub Železničar iz Inđije se neočekivano našao pred Vanrednom Izbornom Skupštinom kluba.\nPosle sjajnih rezultata kluba na svim poljima očekivalo se da će ovaj klub nastaviti sa postojećom Upravom na putu novog uspeha. Svi su jednoglasno, kako Uprava tako stručni štab i igrači željno iščekivali nastavak proletne sezone da se samo potvrdi ono što je u jeseni 2016.godine urađeno. Sve je teklo po planu do polufinalne utakmice Kupa Srbije na području Srema i tu je nastao problem. Uprava se na neki način podelila, nastalo je preglasavanje oko nastupa na utakmici sa ekipom Omladinca i potom su usledile ostavke.\nKako je to bila polovina od ukupnog sastava Uprave kluba, morala je da se sazove Vanredna Skupština koja je ujedno bila i Izborna. Ipak o svemu najbolje govore reči, starog – novog predsednika Upravnog odbora, Ognjena Bandulaje,\n„Vanredna Skupština FK Železničar je sazvana iz razloga što je više od tri člana uprave Upravnog odbora podnelo ostavke, iz procesno – pravnih razloga je morala da se održi ova Vanredna Skupština. Gde su razrešeni predsednik i članovi Upravnog odbora i imenovan je novi-stari predsednik i novi članovi Upravnog odbora, kako bi imali legalnost i legitimitet u radu“.\nO narednim planovima predsednik kluba kaže,\n„Fudbalski klub Železničar nastravlja da funkcioniše, funkcionisao je i u prošlosti, funkcionisaće i u budućnosti i ne može da zavisi ni od jednog pojedinca. Ambicije Fudbalskog kluba Železničar ostaju iste. To je petnaest utakmica i petnaest pobeda u prolećnom delu Druge Sremske lige, plasman u Sremsku ligu i ako bog da borba za sam vrh tabele i zašto da ne, napad na Vojvođansku ligu“.\nU ovom trenutku su povučeni neki iznuđeni potezi, kada može da se očekuje imenovanje prevashodno šefa stručnog štaba ?\n„U ovom trenutku smo povukli iznuđen potez da do imenovanja novog šefa stručnog štaba, funkciju stručnog štaba vode, član Upravnog odbora zadužen za sportska pitanja Borislav Naić i pomoćni trener Batalo Bojan. Oni će voditi Fudbalski klub Železničar do imenovanja novog šefa stručnog štaba. Svakako da nam je želja da to bude što pre, ali nećemo žuriti sa ovom odlukom iz prostog razloga što imamo dobru zalihu bodova i vrlo malo nam fali do plasmana u Sremsku ligu“.


Istinomer i AFP zvanični partneri Fejsbuka u suzbijanju lažnih vesti na toj društvenoj mreži u Srbiji - Diplomatic portal\nBIDD Istinomer i AFP zvanični partneri Fejsbuka u suzbijanju lažnih vesti na toj...\nIstinomer je saopštio da je od danas, uz agenciju Frans Pres (AFP), zvaničan partner Fejsbuku za Srbiju u suzbijanju dezinformacija na toj društvenoj mreži.\nIstinomer objašnjava da kompanija Fejsbuk nekoliko godina unazad sarađuje sa nezavisnim fektčekerima u čitavom svetu koji proveravaju i ocenjuju istinitost sadržaja, a danas su pokrenuli fektčeking program kako u Srbiji, tako i na čitavom Balkanu – u Bosni i Hercegovini, Crnoj Gori i Severnoj Makedoniji, a širi se i u Hrvatskoj. Svi partneri su sertifikovane članice nezavisne Međunarodne mreže fektčekera (International Fact-Checking Network), dodaje taj portal.\nNaime, kako navode u saopštenju, kada fektčekeri ocene neku priču kao neistinitu, Fejsbuk je pokazuje niže na njuz fidu što značajno smanjuje njenu vidljivost i distribuciju. To, dodaju, sprečava da se lažne informacije šire i smanjuje broj ljudi koji će takvu informaciju videti. Stranice i domeni koje konstantno šire lažne vesti će primetiti da je distribucija njihovog sadržaja smanjena, a mogućnost zarade i reklamiranja ukinuta. Kada je neka objava označena kao lažna, objašnjava Istinomer, Fejsbuk na to upozorava ljude koji je vide ili žele da je podele.\n“Srećni smo što pokrećemo third-party fektčeking program u Srbiji sa Istinomerom i agencijom Frans Pres. Borba protiv lažnih vesti je odgovornost koju shvatamo veoma ozbiljno i upravo zato konstantno radimo na tome da sprečimo širenje dezinformacija na našoj platformi”, izjavila Sofi Ajers iz Fejsbuka.\nOvaj program je u skladu sa Fejsbukovim trostrukim okvirom za poboljšanje kvaliteta i istinitosti sadržaja u pregledu vesti, koji predviđa uklanjanje naloga i sadržaja koji krše Fejsbukove standarde zajednice ili politike oglašavanja, smanjivanje distribucije lažnih vesti i neistinitih sadržaja, poput senzacionalističkih naslova (tzv. clickbait) i obaveštavanje ljudi dajući im više konteksta o postovima koje vide, navodi se u saopštenju.\nThe post Istinomer i AFP zvanični partneri Fejsbuka u suzbijanju lažnih vesti na toj društvenoj mreži u Srbiji appeared first on BIDD.


Kralj Selman i predsjednik Erdogan razgovarali telefonom – evo šta su dogovorili – OrizareNews\nSaudijski kralj Selman bin Abdul-Aziz imao je telefonski razgovor sa turskim predsjednikom Redžepom Erdoganom. Naime, saudijska novinska agencija (SPA) saopćila je u petak da se telefonski razgovor dvojice lidera odnosio na koordinaciju napora u okviru rada samita G20, kojem je Kraljevina Saudijska Arabija domaćin, a razgovarano je i o bilateralnim odnosima dviju zemalja.\nErdogan i kralj Selman složili su se da kanali dijaloga budu otvoreni za razvoj bilateralnih odnosa i otklanjanje problema, navodi se u izjavi koju je izdao Odjel za komunikacije turskog predsjedništva. Saudijska Arabija i Turska članice su ekonomske grupe koja uključuje 20 najvećih svjetskih ekonomija. Saudijska Arabija će biti domaćin samita G20, 21. i 22. novembra.\nOčekuje se da će lideri Sjedinjenih Država, Britanije, Francuske, Njemačke, Italije, Kanade, Indije i drugih zemalja sudjelovati, zajedno s drugim zemljama poput Turske, Rusije i Kine.\nKralj Selman naredio je prije dvije sedmice da se Turskoj pošalje hitna humanitarna pomoć za stanovnike Izmira koje je pogodio zemljotres krajem prošlog mjeseca.\nRazgovor kralja Selmana i predsjednika Erdogana desio se u sjeni napetih odnosa između Ankare i Rijada koji traju godinama, zbog nekoliko dosijea povezanih s vanjskom politikom, kao i zbog ubistva saudijskog novinara Jamala Khashoggija u saudijskom konzulatu u Istanbulu u oktobru 2018. godine.\nNeki saudijski i turski trgovci razgovarali su tokom posljednjih mjeseci o Saudijskom neformalanom bojkotu turske robe, a prošlog mjeseca skupine koje su predstavljale velike turske kompanije pozvale su vlasti Saudijske Arabije da poboljšaju trgovinske odnose između dviju zemalja\nPrevious postKako je Allah nagradio načelnika jedne bh općine\nNext postUpozorenje WHO-a: Treći talas koronavirusa u Evropi početkom 2021. godine


Prema GUP-u, odredjeni su prostori od posebnog interesa za grad, koji su definisani kao budući veliki gradski projekt. Medju njima su Savski amfiteatar sa Brodogradilištem, Beograd na vodi, Blok 65 na Novom Beogradu, Ada Huja, Mostarska petlja, Privredne zone uz obilaznicu na delu Batajnica – Dobanovci, Vojni kompleks u Surčinu.\nPlanom su predvidjene nove privredne zone – uz Severnu tangentu i Pančevački put, železnički čvor Prokop, Obilaznica, Bubanj potok – Vinča sa novim mostom preko Dunava. Urbanističke mere zaštite životne sredine su ugradjene u planska rešenja koja donosi novi GUP, a posebno se reguliše nova sanitarna deponija „Vinča“.\nUsvojeni su i planovi generalne regulacije naselja Ripanj, gradjevinskog područja sedišta jedinice lokalne samouprave – grad Beograd, plan detaljne regulacije za izgradnju fekalnog koletkora KCS „Mostar-Hitna pomoć“, izmene programa uredjivanja i dodele gradjevinskog zemljišta za 2016. godinu.


Region i svet | BALKAN TV NOVI SAD - Part 56\n10/07/2018 Redakcija BALKAN TV 0\nBanja Luka – Građanima, koji do sada nisu podnieli zahteve za legalizaciju bespravno izgrađenih objekata, uskoro će se pružiti nova prilika da „ozakone“ svoje nekretnine, pošto se ovih dana očekuje da na snagu stupi novi […]\nU Crnoj Gori rano jutros na području Cetinja registrovan je slabiji zemljotres jačine 3,3 stepena Rihterove skale. Zemljotres je registrovan u 4.20 sati sa epicentrom dva kilometra jugoistočno od Očinića, prenosi portal CDM. Ovaj zemljotres nije […]\nBanja Luka – „Bezimene“ ulice u više prigradskih naselja, njih ukupno 27, do kraja godine konačno će dobiti svoje nazive, izjavio je načelnik Odeljenja za komunalne poslove Petar Bilčar, nakon što je stupila na snagu […]\n09/07/2018 Redakcija BALKAN TV 0\nPredsednik Turske Redžep Tajip Erdogan položio je danas zakletvu za prvi mandat s novim predsedničkim sistemom koji daje šira ovlašćenja šefu države. Erdogan je za govornicom parlamenta Turske svečano položio zakletvu i počeo novi mandat […]\nU više ulica i naselja uskoro će početi izgradnja javne rasvete planirana ovogodišnjim programima Odeljenja za komunalne poslove. Za posao vredan oko 57.000 KM ovih dana izabran je izvođač radova preduzeće ABC solutions. „Očekujemo uskoro […]\nBanja Luka – U Gradskoj upravi danas je održan prijem za delegacije Ansambla narodnih igara i pesama „Veselin Masleša“, organizatore „Festivala srpskog folklora“ i Nacionalnog ansambla Srbije „Kolo“, jednog od učesnika ovog festivala. Zamenik gradonačelnika […]\n08/07/2018 Redakcija BALKAN TV 0\nViše od 72 osobe su poginule, a 40 se vodi kao nestalo u nevremenu koje je pogodilo zapadne i centralne delove Japana. Spasioci su proširili potragu za nestalima i onima koji su zaglavljeni zbog poplava […]\nPrihodi od građevinskih naknada na području Banja Luke za prvih šest meseci ove godine veći su za 14 odsto u odnosu na isti period prošle godine, pokazuju podaci gradskih službi. Prema podacima Odeljenja za prostorno […]\nBanja Luka – Konferencija beba biće održana 12. jula u Parku „Petar Kočić“ sa početkom u 10 časova. Resorno Odeljenje za obrazovanje, zdravstvo, omladinu i sport pripremilo je bogat zabavni program za decu i njihove […]\n06/07/2018 Redakcija BALKAN TV 0\nNajmanje 24 osobe, uključujući spasioce i prolaznika, izgubilo je život u eksplozijama vatrometa u četvrtak u gradu Tultepek u Meksiko Sitiju, rekli su danas zvaničnici. To je najnoviji u nizu incidenata u ovoj oblasti poznatoj […]


"NAJBOLJE JE DA STANEMO" Vučič: I Crna Gora i Srbija da spuste tenzije | Ekspres.net\n"NAJBOLJE JE DA STANEMO" Vučič: I Crna Gora i Srbija da spuste tenzije\nPredsednik Aleksandar Vučić istakao je da bi bilo najbolje da Crna Gora i Srbija spuste tenzije i dodao da će\nPredsednik Aleksandar Vučić istakao je da bi bilo najbolje da Crna Gora i Srbija spuste tenzije i dodao da će mišljenje o stavu Venecijanske komisije o crnogorskom zakonu o slobodi veroispovesti izneti kada on bude objavljen, prenosi RTS.\nVučić je, upitan da prokomentariše medijsku kampanju u Crnoj Gori protiv Srbije i Srba, kao i pozitivno mišljenje Venecijanske komisije, rekao da se kampanja vodi u Crnoj Gori protiv Srbije i Srba, a u Srbiji se vodi obrnuta kampanja.\n"Najbolje je da stanemo i jedni i drugi. Voleo bih kada bi bilo moguće" naglasio je Vučić.\nKada je reč o Venecijanskoj komisije rekao je da želi da sačeka zaključke.\nOdlaganja sastanka u Parizu, teško za sve\nVučić je rekao i da nije srećan što je Pariz odložen, za razliku od Ramuša Haradinaja, koji je, primećuje, očigledno želeo da na svaki način stavi do znanja Amerikancima da je on taj koji želi da SAD odlučuje o svemu, a ne Francuzi i Nemci.\nPovezane vesti – Vučić: Otkazan samit u Parizu\n"Mi nismo imali period u istoriji ni sa većim platama, ni sa manjom nezaposlenošću, ni sa boljom perspektivom", rekao je Vučić.\n"Na Srbiji ostaje da se traži kompromisno rešenje, a što se tiče priznanja Kosova – čak i da dovedu svih 350 miliona Amerikanaca, to ne može da se reši na taj način", poručio je Vučić.\n"Nadam se da ćemo u međuvremenu da izbegavamo tenzije", zaključio je Vučić.\nAleksandar Vučić kosovo srbija ramuš haradinaj crna gora predsednik Albanci Venecijanska komisija sastanak u parizu


Rusija će pomoći Siriji u obnovi zemlje - Sputnjik Srbija\n02:35 09 Avgust 2020\nRusija će pomoći Siriji u obnovi zemlje\n18:47 23.01.2018 Preuzmite kraći link\nRusija će pomoći Siriji u tehnologijama, izjavio je ministar za telekomunikacije Rusije Nikolaj Nikoforov.\nDamask kontroliše 98 odsto teritorije Sirije\nRuski ministar je objasnio da se radi o pomoći Siriji u obnovi telekomunikacija i prateće infrastrukture, kao i o softverima ruske proizvodnje.\n„Videćemo kako ruske investicije mogu ojačati telekomunikacije (u Siriji). Pokušaćemo da uradimo sve kako bismo imali više direktnih telekomunikacionih kanala između Sirije i Rusije. Stvaraćemo uslove da se ruski softveri nađu na sirijskom tržištu“, rekao je Nikiforov na marginama Svetskog ekonomskog foruma u Davosu.\nOn je naveo da je u okviru putovanja u Siriji imao sastanke sa predsednikom Vlade Sirije, ministrom telekomunikacije ove zemlje i predstavnicima niza kompanija. Sirijska strana je saopštila da oko pola miliona telekomunikacionih linija u Siriji bilo uništeno za vreme rata, ekonomije Sirije i civilne telekomunikacione infrastrukture nalazi se u lošem stanju, saopštio je Nikiforov.


Ukić se ne plaši "Delija" i "Pionira" - Sportske.net\nUkić se ne plaši "Delija" i "Pionira"\nHrvatski internacionalac Roko Ukić kazao je da njega i saigrače ne plaši atmosfera koja će ih u petak sačekati u "Pioniru" jer su svi imali prilike da igraju velike mečeve pred vatrenom publikom.\nKošarkaši Panatinaikosa stigli su u Beograd gde ih u petak uveče očekuje duel trećeg kola grupne faze takmičenja u Evroligi sa Crvenom zvezdom Telekom.\nHala "Pionir" biće ispunjena do poslednjeg mesta a Roko Ukić tvrdi da to neče omesti njega i saigrače u izvršavanju dužnosti. Hrvatski internacionalac objasnio je kako je prošlogodišnje finale sa Olimpijakosom bilo takvo da posle njega impresioniranost nekim drugim navijačima ne traje duže od pet minuta.\n"Imamo veoma iskusnu ekipu koja se svake godine u istom ambijentu bori sa Olimpijakosom. Posle toga ništa ne može da nas iznenadi. Igrači znaju šta nas čeka u 'Pioniru'. Ali, nama je recimo prošle godine prekinuto finale. Posle toga sve je normalno. Gist i Lazme su igrali u Partizanu, ja sam igrao regionalnu ligu. Možda budemo impresionirani par minuta, ali kada počne meč sve to nestaje" jasan je Ukić.\nDuel Crvene zvezde Telekom i Panatinaikosa na programu je u petak od 20 časova i 30 minuta.\nTo će biti sedmi međusobni okršaj ova dva tima a PAO do sada ima pet pobeda i samo jedan poraz.


Amanatidis: Grčka snažno podržava evropski put Srbije\nZamenik ministra spoljnih poslova Grčke Joanis Amanatidis podržao je danas u Beogradu evropski put Srbije i otvaranje prvih poglavlja u pregovorima koje se očekuje u narednim nedeljama.\n“Grčka tradicionalno neguje prijateljske odnose sa Srbijom u oblasti religije, kulture, istorije… i snažno podržava njen evropski put”, rekao je Amanatidis agenciji Beta nakon što je položio venac na spomenik grčkom pesniku i revolucionaru Rigi od Fere u Beogradu.\nGrčki diplomata pohvalio je napore Srbije da postane punopravna članica EU i naglasio da je Grčka jedna od prvih zemalja koja je te napore podržala.\nGovoreći o izbegličkoj krizi Amanatidis je rekao da Grčka drži pod kontrolom situaciju sa migrantima koji se ovih dana nalaze na njenim granicama i založio se za postizanje evropskog rešenja.\n“Za rešenje migrantske krize potrebno je zajedničko evropsko rešenje. Grčka je u stalnom kontaktu sa makedonskim vlastima i smatram da situaciju sa migrantima držimo pod kontrolom. Primećujemo da se broj migranata koji dolaze u Igumenicu u prethodnih nekoliko da značajno smanjuje”, izjavio je on.\nZamenik grčkog šefa diplomatije pozdravio je odluku koja je doneta na nedavno održanom Samitu 28 zemalja članica EU i Turske da se mora smanjiti broj migranata koji kreću ka grčkim obalama.\nOn je pozvao na poboljšanje uslova u izbegličkim kampovima u Turskoj i drugim zemljama regiona, kao i potpuno sagledavanje humanih aspekata koji migrante teraju na opasan put ka Grčkoj.\nTokom boravka u Beogradu gde će učestvovati na Ministarskom savetu OEBS-a, Amanatidis se sastaje i sa srpskim patrijarhom Irinejom sa kojim će, kako je rekao, razgovarati o grčkoj inicijativi za poboljšanje medjukulturnog i medjuverskog dijaloga država.\n“Na konferenciji održanoj prošlog oktobra u Atini na inicijativu grčkog ministarstva spoljnih poslova ukazano je na značaj takvog dijaloga medju državama. U trenutnom vremenu globalizacije u kom živimo važno je održati dobar medjuverski i medjukulturni dijalog, kako bi se društva bolje razumela. Očekujemo da Srbija podrži ovu našu inicijativu”, izjavio je Amanatidis.n n nnn /* Style Definitions */n table.MsoNormalTablennn


Naslovnica NAJNOVIJE Politika DS: Lokalni izbori u decembru bez izmene Ustava – državni udar\nDS: Lokalni izbori u decembru bez izmene Ustava – državni udar\nSrbija – Održavanje lokalnih izbora u decembru, bez prethodne promjene Ustava Srbije, predstavljalo bi “jednu vrstu državnog udara”, saopšteno je danas iz Demokratske stranke.\n– DS će smatrati bez izmjene Ustava organizovane decembarske izbore za lokalne skupštine jednom vrstom državnog udara koji je apsolutno nedopustiv u jednoj zemlji koja želi da bude pravna, a ne partijska – rekao je ministar državne uprave i lokalne samouprave Vlade u senci DS Saša Paunović.\nPaunović na zahtjeve nekih, kako je rekao, državnih i partijskih funkcionera, da se u decembru održe i lokalni izbori gleda kao na još jedan neustavni pokušaj da se skrati mandat lokalnim skupštinama, protivno Ustavu koji kaže da se lokalni odbornici biraju na četiri godine.\nPaunović kaže da se Srbija suočava sa nizom zakona koje donosi Skupština Srbije, koji su u sukobu sa Ustavom ili otvoreno neustavni.\nPaunović je istakao da je posljednji primjer toga Zakon o prodaji nepokretnosti u vlasništvu Republike Srbije koji je predsjednik Srbije Tomislav Nikolić vratio Skupštini Srbije, a kojim je trebalo omogućiti da samo povlašćeni zakupci dedinjskih vila dođu u posjed ove imovine i to oni koji su za donošenje zakona znali tokom prošle godine i na vrojeme sklopili ugovor o zakupu proje prvog januara prošle godine.\nPaunović smatra da je taj zakon samo jedan u nizu, da treba promjeniti zakon o “Beogradu na vodi”, zakon koji se odnosi na prodaju poljoprivrednog zemljišta i na druge propise koje je Vlada predlagala, Skupština usvajala, a očigledno su, kako navodi, u sukobu sa Ustavom.


REGIONALANA SNAGA NEW MOMENTA\nRegionalni sastanak management board-a New Momenta održan u Hilandarskoj 14\nOno što nas ne uništi, to nas nas ojača, pogotovo na Balkanu. Vezuje nas verovanje u ideje, kreativnost, ljude koji misle srcem i kulturu nemogućeg. New Moment balkanski tim okupio se na regionalnom sastanku, demonstrirajući snagu regije. Na istoj adresi, ali u novom ruhu, u čuvenoj Hilandarskoj 14, stecištu najkreativnijih ideja, gde se umetnost spojila sa advertajzingom, sakupili su se vodeći ljudi New Moment timova iz Srbije, Slovenije, Bosne i Hercegovine, Hrvatske, Severne Makedonije, Crne Gore, Bugarske, Albanije i Kosova. Podeljena su iskustva, ali i prakse stečene u minulom periodu, kako bi svaki ogranak mogao da nastavi dalje, primenjujući najbolja rešenja i veštine sa svakog tržišta.\nNastavljamo da rastemo zajedno, učimo jedni od drugih i promovišemo balkansku kreativnost za ceo svet! Samo sjedinjeni možemo da stvorimo velike ideje, a to je i glavna snaga New Momenta – ljudi, ma gde oni bili. Kreativna kuhinja New Momenta oduvek je bila mesto odakle su izlazili najbolji ukusi, a sa regionalnim timom na okupu najbolji recepti se ponovo mogu naći na meniju.\nNakon 40 godina duge tradicije New Momenta, agencije koju je osnovao Dragan Sakan, pionir modernog advertajzinga u regionu, njegov duh i dalje živi poslujući na krilaticama koje je on utemeljio – da ništa ne može biti ostvareno ako pre toga nije odsanjano, da se najbolje vidi srcem, kao i de će ideje uvek biti najjače valute.\nKriza protekle 2 godine je pogodila duh, ljude i kluturu kompanije ali smo uspeli da zajedno redefinisemo poslovanje, uz fokus na nove potrebe klijenata i iz krize izađemo jos agilniji, veći i kreativniji.\nPrethodni članak ZF Serbia otvara razvojno-istraživački centar u Novom Sadu Sledeći članak Digitalni imunitet za 21. vek


BiH ima šest dana da pomogne domaćim firmama u borbi sa konkurencijom iz EU - LasvanskaDolina.info\nZa šest dana istječe odluka Vijeća ministara BiH o obaveznoj primjeni preferencijalnog tretmana domaćih kompanija u javnim nabavkama. Ukoliko se do tada ne donese nova odluka u postupcima javnih nabavki bi domaće firme mogle izgubiti mnoštvo poslova u odnosu na inostrane.\nTakođer, VTK napominje da treba uzeti u obzir i odluke Evropske komisije, te odluke država članica koje su također primijenile razne oblike direktne pomoći svojim privrednim društvima sa iznosima koji prevazilaze norme o dozvoljenoj državnoj pomoći i konkurenciji u EU.\nTreba, naime, naglasiti da se EU već na početku same pandemije postarala za pomoć firmama iz država članica suspendujući pravila koja su decenijama na snazi. Tako se pozvala na odredbe iz člana 107. Ugovora o osnivanju EU u kojem se predviđa odstupanje od općih pravila u slučajevima pomoći za ublažavanje posljedica prirodne nesreće ili drugim vanrednim okolnostima.\nDa li će BiH pomoći svojim firmama, ostaje da se vidi.


Nemačka povećava zalihe tableta joda › Made-in-Germany.rs\nPovodom nedavnog vojnog testiranja na severu Rusije, tokom kojeg je došlo do povećanja nivoa radioaktivnosti, Nemačka kancelarija za zaštitu od radijacije je započela sa povećavanjem zaliha tableta joda, koje služe za čišćenje organizma u slučaju nuklearnog incidenta.\nNemačka televizija WDR, koja je prva izvestila o aktivnostima vlade, navodi da je naručena količina od 189,5 miliona tableta joda četiri puta veća od trenutnih zaliha, koje se se sada uvećavaju, kako su saopštili zvaničnici, “da bi se osigurala bezbedna i masovna raspodela u slučaju radiološke ili nuklearne krize”.\nNakon nuklearne katastrofe u japanskoj elektrani Fukušima 2011. godine, Nemačka je izmenila smernice za upravljanje kriznim situacijama u nuklearnim elektranama. S tim u vezi, ukoliko se ove tablete uzmu ubrzo posle nuklearnog incidenta, mogu da spreče oboljevanje od raka štitne žlezde.\nDok Nemačka planira da do 2022. godine postepeno zatvori sve svoje nuklearne elektrane, nekoliko susednih zemalja, uključujući Belgiju, Francusku, Švajcarsku i Češku, nema nameru da prekida sa korišćenjem nuklearnih reaktora za dobijanje električne energije.\nOd MiG na 28/08/2019 / AKTUELNO / Ostavite komentar


Kamberi: O iseljavanju Albanaca treba da se razgovara u Briselu - Bujanovačke\nPočetna NASLOVNA Kamberi: O iseljavanju Albanaca treba da se razgovara u Briselu\nKamberi: O iseljavanju Albanaca treba da se razgovara u Briselu\nBujanovačke2. sep 2017.NASLOVNA, POLITIKA0\nŠaip Kamberi, predsednik opštine Bujanovac sudbinu mladih povezuje sa delovanjem albanskih i kosovskih instituicija\nBUJANOVAC, PRIŠTINA, 2. septembar 2017. (naslovna foto youtube)- Politički predstavnici Albanaca sa juga Srbije traže da problem iseljavanja mladih iz ovog regiona bude tema razgovora Prištine i Beograda u Briselu, javlja RTK.\nOni od zvaničnika u Prištini i Tirani očekuju da Brisel izvrši pritisak na Srbiju da ova tema postane deo dijaloga.\nZaustavićemo iseljavanje: Vučić u Leskovcu (foto Tanjug)\nPodsetimo da je predsednik Srbije Aleksandar Vučić izjavio u Leskovcu da će država pomoći u zaustavljanju iseljavanja, rekavši da je na jugu Srbije proces iseljavanja primetniji kod Albanaca nego kod Srba.\nRTK konstatuje da je preševskoj opštini sve manje ljudi, a slično je i u drugim komunama u kojima žive Albanci jer mladi odlaze u potrazi za boljim životom.\nŠaip Kamberi, predsednik opštine Bujanovac sudbinu mladih povezuje sa delovanjem albanskih i kosovskih instituicija.\nRTK na kraju konstatuje da Albanci „u Preševskoj dolini čine oko 80 odsto ukupnog stanovništva u regionu, ali su i dalje diskriminirani, dok je ova oblast nedovoljno razvijena unutar države“\nPrema njegovim rečima, ovaj problem mogao bi da se reši kroz dijalog u Briselu, a da od međunarodne zajednice treba zatražiti da izvrši pritisak na Beograd da ovu temu uključi u taj proces.\nRTK na kraju konstatuje da Albanci „u Preševskoj dolini čine oko 80 odsto ukupnog stanovništva u regionu, ali su i dalje diskriminirani, dok je ova oblast nedovoljno razvijena unutar države“.\nTAGaleksandar vučić beograd brisel preševska dolina priština Šaip Kamberi\nPrevious PostProgram Škembijade: Dok se kotlići krčkaju, zabavljaće vas grupa Izvor, Nemanja Anđelović... Next PostDeca iz Božinjevca ipak krenula u školu, ali kombijem


ORBAN: MAĐARSKA ZNA SAMO ZA JEDNO REŠENJE - ZATVARANJE GRANICA - Magločistač\nPočetna Vesti ORBAN: MAĐARSKA ZNA SAMO ZA JEDNO REŠENJE – ZATVARANJE GRANICA\nORBAN: MAĐARSKA ZNA SAMO ZA JEDNO REŠENJE – ZATVARANJE GRANICA\nPostavio/la: MagločistačObjavljeno: 05.07.2018 Kategorija: Vesti1 Comment\nNemačka kancelarka Angela Merkel i mađarski premijer Viktor Orban istakli su danas međusobne razlike po pitanju migracija, čime su podvukli duboke razlike u Evropskoj uniji o politici prema migrantima.\nMerkel je na zajedničkoj konferenciji za novinare u Berlinu rekla da uprkos nedavnim potezima članica EU da se smanji broj migranata, želi da se osigura da se prema njima postupa „humano“ i da Evropa ne postane tvrđava.\n„Problem koji vidim i gde leže naše razlike jeste da se uvek moramo setiti i da nikada ne zaboravimo da je reč o ljudskim bićima“, rekla je Merkel.\nOna je rekla da „Evropa ne može odvojiti sebe od nedaća i patnji“ i dodala da se ilegalne migracije mogu zaustaviti samo ako postoje legalni putevi kojim ljudi mogu doći u EU da žive i studiraju.\nTokom 27-minutne konferenciji za novinare na kojoj je dvoje lidera više puta pobijalo reči drugog, Merkel je kao „problem“ opisala mađarski stav.\nOrban je rekao da „Nemačka i Mađarska vide svet drugačije“, dodajući da je spreman da razgovara, ali da se njegova pozicija nije promenila tokom protekle tri godine.\n„Mi samo znamo jedno rešenje: zatvoriti granice„, rekao je mađarski premijer, dodavši da će nuđenje podrške izbeglicama biti shvaćeno kao poziv.\nOn je rekao da njegova vlada smatra da je postavljanje 8.000 graničara uz granicu „prilično dobra solidarnost“ Mađarske s drugim članicama EU.\n„Mislimo da je nefer da nas Nemačka često optužuje za nedostatak solidarnosti“, rekao je Orban.\nOn je rekao da veruje da tražioci azila koji su registrovani u Mađarskoj mora da su stigli preko Grčke ili Bugarske, pa zato njegova zemlja ne oseća obavezu da ih preuzima ako budu poslati iz Nemačke.\nMerkel je rekla da je zaštita spoljnih granica EU „važna i opravdana“ ali da članice Unije treba da prihvate neke migrante, što je Mađarska odbijala.\nPOPOV: DECENTRALIZACIJA ŠANSA I ZA VOJVODINU I ZA CELU SRBIJU\nanonimni zar Vama ne treba komentar ???\n14.07.2018 at 17:25\nMadjarska je slobodna drzava ali treba da cuva svoju sa mukom oslobodjenu zemlju za sve svoje stanovnike i nikako nesme dozvoliti da u toj zemlji dolaze do izrazaja neprijatelji ljudske slobode – slobode samostalnog odlucivanjua stanovnika Madjarske. To treba da bude jasno i raznim placenicima koji zele rusiti parlamentarni sistem i ljudsku slobodu i Orbanovu vladu, kao i zastitnu ograde sa kojom se stiti pored Madjarke i citava Evropa odnosno sloboda ljudi koji zele zadrzati svoju kulturu, tradiciju, veru i pravni poredak svoje zemlje .


Mokrin je prvo digitalno selo, zahvaljujući projektu Istraživačko-razvojnog instituta za informacione tehnologije biosistema “Biosens” iz Novog Sada, kompaniji Delta i “Mokrin hause”.\nIdeja je da u njega budu uključeni, za početak poljoprivrednici iz Mokrina, koji će imati mogućnost da u svom svakodnevnom radu koriste digitalne platforme i informacione tehnologije.\nKako će izgledati “Digitalno selo”?\n“Digitalno selo” treba da omogući da se žitelji Mokrina više oslanjaju na informacione tehnologije u svakodnevnom radu u poljoprivredi, da koriste digitalne platforme za poslove sa bankama, osiguranjem i prilikom savetovanja, ali i da omogući efikasniju poljoprivrednu proizvodnju, zajedničke nastupe na tržištu kroz virtuelne zadruge, nabavku repromaterijala i plasman sirovina.\nKrajem maja projekat će biti i zvanično predstavljen u tom mestu, a plan je da se u narednom periodu proširi i na druga sela u Srbiji.\nTada će se o detaljima projekta upoznati ne samo poljoprivredni proizvođači, već i potencijalni partneri, kako bi ideja digitalne poljoprivrede nastavila da živi u punom smislu.\nDigitalno selo, svojevrsna je nadogradnja već poznatog Biosensovog projekta Digitalna farma.\n„Mi smo već počeli da radimo od kraja prošle godine tako da je interesovanje prilično veliko, jako smo zadovolnji, kao i ljudi koji učestvuju u tom projektu, na svakih nedelju dve se organizuju predavanja u Mokrin hausu. Oni koji su pristupili projektu imaju prilike da nauče nešto novo i da na konkretnim primerima vide kako to digitalni servisi ulaze u poljoprivredu“, kaže Vladimir Crnojević, direktor Instituta Biosens, prenose mediji.\nProjekat će u Mokrinu trajati tri godine, a plan je da zaživi i u drugim selima u Srbiji, i da Srbija postane pionir digitalne poljoprivrede u Evropi.\ndigitalno selo/Institut Biosens/mokrin/tehnologije/Vladimir Crnojević


POBEĐUJU RAK: Sve više ljudi na sve dobija bitku od ove opake bolesti! @ Cafe.ba\nPOBEĐUJU RAK: Sve više ljudi na sve dobija bitku od ove opake bolesti!\nBroj ljudi koji su se izlečili od kancera se na globalnom nivou povećava čak i kada su u pitanju neki od najtežih oblika poput raka jetre i raka pluća. Nažalost, još postoje velike razlike i nejednakosti među zemljama, posebno kada su u pitanju deca.\nOvo su rezultati najvećeg međunarodnog istraživanja pod nazivom Concord-3, koje je objavljeno u medicinskom magazinu The Lancet, a svedoči o napretku medicine na globalnom nivou. Istraživači Medicinskog fakulteta u Londonu analizirali su statistike iz 71 zemlje u periodu od 2000. do 2014. godine da bi došli do broja onih koji su nakon teške dijagnoze ozdravili.\nPodaci su se odnosili na više od 37,5 miliona odraslih i dece obolelih od neke od 18 vrsta kancera, koji su činili ¾ od ukupnog broja obolelih u celom svetu.\nRezultati pokazuju da se broj uspešno izlečene dece od tumora mozga u poslednjih pet godina poboljšao u mnogim zemljama, a osim u skandinavskim zemljama (Švedskoj, Danskoj) to se odnosi i na 80 odsto dece u Južnoj Americi (Meksiko, Brazil), gde se beleži poboljšanje za 40 odsto.\n“Uprkos dobrim rezultatima, rak ubija više od 100.000 dece na godišnjem nivou“, izjavio je profesor Majkl Koulman.\nZa većinu obolelih u poslednjih 15 godina, šanse za preživljavanjem bile su najveće u zemljama kao što su SAD, Kanada, Australija, Finska, Norveška i Švedska. Na primer, ako je dijagnostifikovan rak dojke u SAD kroz narednih pet godina šanse za preživljavanjem ima 90 odsto obolelih, u Evropi najmanje 85, a u Indiji 66 odsto.\nMeđutim, kada su neke vrste raka u pitanju, kao što je rak pankreasa, uprkos razvijenosti medicine i zemalja, šansa za ozdravljanjem iznosi i dalje minimalnih 15 odsto.\nDjeca stroge majke perfekcioniste-alkoholičari kad porastu?\nNaučnici tvrde: Ljudi su nakon smrti svjesni da su umrli\nŠta se sve dešava u našem tijelu kada pretjeramo sa slavskom hranom\nOsobe kojima je prije 40. godine osijedila kosa sklonije su osteoporozi\nMali kulinarski rječnik\nMILJANA, OVO ĆE TI SIN GLEDATI! Klela se u Željka da neće biti sa Zolo\nOvo nije prvi put da sin Miroslava Ilića maltretira komšije, već im je\n„Zapadna solidarnost ne postoji i projekt izolacije Rusije je mrtav, a


Jedan profesor u BiH uveo je socijalizam u svoj razred: Ovo su bili rezultati - Liberalni Forum\nOn: 27. Januara 2021.\nNo, vi možete pomoći da se paradigma u bh. obrazovnom sistemu promijeni i da naši učenici steknu ekonomsko obrazovanje. Liberalni forum u BiH organizira “Ekonomsku olimpijadu”, projekat koji ima za cilj uvesti ekonomsko obrazovanje i takmičenje u znanju iz ekonomije za učenike srednjih škola u BiH. Najbolji učenici iz naše zemlje dobit će priliku takmičit se sa svojim vršnjacima na međunarodnom takmičenju u novembru. Podržite našu kampanju.\nViše informacija na: https://ekonomskaolimpijada.com/\nPrevious Post: Šansa Brexita je u tome da Britanija postane evropski Singapur\nNext Post: Put Novog Zelanda u prosperitet počeo je s odbacivanjem socijalističkih politika


Đeljošaj se žalio strancima na odnos vlade prema Tuzima\nTanjug 19. maja 2021. 09:57\nPODGORICA – Nik Đeljošaj, predsednik najmlađe crnogorske opštine Tuzi, koju čini većinsko albansko stanovništvo, žalio se međunarodnim partnerima i Stejt departmentu na navodno loš odnos aktuelne vlade Zdravka Krivokapića prema toj opštini, zahtevajući da se sve to što pre promeni.\nĐeljošaj tvrdi da je tokom pola godine, od preuzimanja vlasti, aktuelna vlada, kako kaže, prestala da postoji za Opštinu Tuzi.\nTvrdi i da ih vlada diskriminiše i ne sarađuje iz, kako navodi, različitih razloga, a najviše „zbog mržnje koje imaju prema narodu koji živi na ovim prostorima“.\nTvrdi i da vlada na organizovan način, radi na urušavanju Opštine Tuzi, kao krajnji cilj. „Poslaću im poruku, koja je odavno poslata Slobodanu Miloševiću, a pošto ne vidimo razliku u politici prema nama. ‘Ne brini moja Malesijo, jer imaš svoje sinove u Americi'“, naveo je, između ostalog, Đeljošaj.\nTvrdi da takvi odnosi vlade prema Tuzima utiču na ekonomski razvoj te opštine.\n“O tome sam obavestio sve međunarodne partnere, pa sve do deska za Crna Goru u Stejt departmentu, gde su u direktnoj komunikaciji bili naši lobisti i albansko-američke organizacije“, naveo je Đeljošaj, preneo je podgorički Dan.\nUprkos tome, Đeljošaj kaže da u Tuzima sve funkcioniše prema planu, ali dodaje da neće „zavisiti od onih koji žele najgore jednoj celoj opštini u državi gde vladaju“.


Petak , 2019-07-12 | 12:59:46\nTurska je saopštila da je u tu zemlju danas stigla prva isporuka ruskog raketnog odbrambenog sistema S-400, što povećava mogućnost uvodjenja američkih sankcija Ankari.\nIsporuka delova sistema S-400 biće nastavljena narednih dana, a vlasti će odlučiti "kako će (sistem) biti korišćen" kada postane funkcionalan, navela je turska vlast.\nSAD su snažno apelovale na Tursku, članicu NATO, da odustane od sporazuma s Rusijom za koji se navodi da je vredan više od dve milijarde dolara.\nIako je predsednik SAD Donald Tramp na nedavnom sastanku s predsednikom Turske Redžepom Tajipom Erdoganom izrazio simpatije za tursku odluku o kupovini sistema S-400, Vašington je uporno ponavljao da ruski raketni sistem nije u skladu sa sistemima NATO i da predstavlja pretnju avionima F-35.\nUvodjenje američkih sankcija Turskoj označilo bi novu najnižu tačku u odnosima dve zemlje. Zbog zatvaranja američkog sveštenika Endrjua Bransona, SAD su prošle godine uvele sankcije Ankari koje su izazvale naglo opadanje vrednosti turske lire.\nDoovor Ankare i Moskve, prvi sporazum Rusije i neke članice NATO, podstakao je i zabrinutost da se Turska približava ruskoj sferi uticaja.\nTurska je odbila da se povinuje američkom pritisku, insistirajući da kao suverena zemlja ima pravo da odlučuje o kupovini vojne opreme. Ankara je navela da je bila primorana da kupi sisteme S-400 jer je Vašington odbio da snabde Tursku američkim raketnim odbrambenim sistemima Patriot.\nTurska tvrdi da je ispunila sve finansijske obaveze prema programu F-35 i da ne može da bude isključena iz tog projekta.\nAnkara za sada odbija da saopšti gde namerava da razmesti sisteme S-400.\nTurski mediji navode da sistem najverovatnije neće postati funkcionalan pre oktobra.


Plakati predstavljaju „crtanje meta“ na leđima, kažu nevladini aktivisti\nDesničarska organizacija Zavetnici, koja učestvuje na izborima za Grad Beograd, izlepila je plakate na prostorije Kuće ljudskih prava, Žena u crnom, Centra za kulturnu dekontaminaciju i Inicijative Ne davimo Beograd, sa natpisima "Strani agenti" i "Zatvoreno od 4. marta". Plakati predstavljaju "crtanje meta" na leđima, kažu nevladini aktivisti i pozivaju nadležne da reaguju.\nDrugi put u istom mesecu Zavetnici su izlepili plakate na izlog prostorija Kuće ljudskih prava, zgrade u kojoj je smešteno više nevladinih organizacija.\nPrvi put poruka je bila usmerena protiv Nataše Kandić koja je u tom trenutku bila nominovana za Nobelovu nagradu za mir.\nDanašnja poruka je pretnja, saglasni su u organizacijama na čijim su se vratima pojavili plakati sa natpisima "Strani agenti" i "Zatvoreno od 4. marta", datuma za kada su zakazani izbori za grad Beograd, a na kojima učestvuju i Zavetnici, potpisnici pretećih poruka.\n"Zvuči preteće i ono što je problem je što to nekako postaje praksa", rekla nam je Maja Stojanović, predstavnica organizacije Građanske incijative koja je, sa još nekoliko nevladinih organizacija, smeštena u Kući ljudskih prava.\nPretnje izlepljene na sedištima nekoliko organizacija u Beogradu\nPlakati sa pretećim porukama osvanuli su i na ulaznim vratima prostorija Žena u crnom.\nKako se navodi u saopštenju te nevladine organizacije, pretnje Zavetnika predstavljaju još jedan u nizu napada koji se "dešava u atmosferi, kako ugroženosti ljudskih prava, tako i bezbednosti svih organizacija civilnog društva i pojedinaca koji se kritički odnose prema vladajućem režimu Aleksandra Vučića".\nPlakati Zavetnika izlepljeni su i na ulazu u prostorije Centra za kulturnu dekontaminaciju, a i inicijativa Ne davimo Beograd (koja učestvuje u beogradskim izborima) saopštila je da su na vratima njenog izbornog štaba i putokazima koji do njega vode osvanule pretnje.\n"Očigledno je da se ponovo stavljaju mete na određene ljude", upozorava Maja Stojanović iz Građanskih inicijativa.\n"Mi imamo problem i sa novinarima i sa organizacijama civilnog društva koje se na neki način targetiraju ili kao strani agentti ili kao neko ko ne treba da bude u ovoj zemlji. Na neki način da se protera, da ne pominjem nešto još gore. Nije nam prijatno. Naravno da nam nije prijatno. Još manje nam je prijatno to što ne očekujemo da će ni policija ni tužilaštvo da pokrenu bilo kakve mere", kaže Maja Stojanović.\nSlučaj je prijavljen policiji i čeka se rezultat. RSE je takođe Ministarstvu unutrašnjih poslova (MUP) uputio upit o ovom slučaju, ali odgovor još nismo dobili.\nNakon slične akcije Zavetnika 2. februara Kuća ljudskih prava je događaj takođe prijavila policiji, ali, kako tvrde, niko nije došao. Policija je demantovala takve navode, ali u Kući ljudskih prava kažu da ih oni nisu videli.\nZbog toga su, ističe Maja Stojanović, poslali zahtev o pristupu informacijama od javnog značaja, sa pitanjima - da li su bili, kada su bili, kod koga su bili i da li su pokrenuli bilo kakvu vrstu istrage tim povodom?.\n"Mi tu informaciju nismo dobili, iako je prošao rok za odgovor po Zakonu o pristupu informacijama od javnog značaja", kaže Maja Stojanović.\nNeophodno osuditi napade: Anita Mitić\nOd najviših državnih zvaničnika se do ovog trenutka niko nije oglasio povodom pretećih poruka.\nTaj čin osudili su aktivisti Liberalno demokratske partije (LDP), stranke koja takođe učestvuje u izborima za Grad Beograd. Oni su u petak obišli Kuću ljudskih prava, a njihova predstavnica Anita Mitić je za RSE rekla da je u pitanju "skandalozan čin" koji zahteva odgovor države.\n"Mislim da je užasno važno da se ovome stane na put i da se osude ovakvi napadi, jer, plašim se da će u suprotnom sledeći put nekome glava da nastrada. Ne možemo da kažemo - ovo je kampanja, pa je sve OK. Naravno da nije OK. Upravo je ovo test za državu kako će da reaguje", naglašava Anita Mitić.\nOvim povodom oglasila se i Liga socijaldemokrata Vojvodine (LSV) koja je, kako su naveli, najoštrije osudila "politiku pretnji i zastrašivanja" pojedinih nevladinih organizacija u Beogradu.\nPotpredsednik Izvršnog odbora LSV Aleksandar Marton je ocenio da je "veoma kratak put" od takvih poruka do nasilja.\n"Nažalost, reakcija državnih organa je prilikom ranijih sličnih incidenata izostala. Tražimo da se odgovorni za ove incidente kazne i da se pošalje jasna poruke ekstremističkim organizacijama. Nedelovanje nadležnih organa smatramo nedopustivim", poručio je Marton.\nŽene u crnom takođe ukazuju na "klimu nekažnjivosti", za koju upozoravaju da predstavlja ohrabrenje i poziv počiniocima za nove napade.\nNakon prethodnog slučaja, Milan Antonijević, direktor Komiteta pravnika za ljudska prava, čije se sedište takođe nalazi u Kući ljudskih prava za RSE je podsetio da je Srbija 2009. godine donela izmene Krivičnog zakonika i predvidela krivično delo rasna i druga diskriminacija, gde se jasno kaže da je proganjanje pojedinaca i organizacija zbog njihovog zalaganja za ravnopravnost - kažnjiva.\nU poslednjih pet godina zabeleženo je više slučajeva u kojima su desničarske organizacije tražile zabranu pojedinih nevladinih organizacija.\nPodsetimo da su potpisnici najvnovijih pretnji, Zavetnici, još 2014. godine tražili da se nevladine organizacije tretiraju kao strani agenti. Tada su naveli da takvu inicijativu pokreću po uzoru na Rusiju, koju taj desničarski pokret, danas politički, smatra bliskom.


REM je problem medijske scene u Srbiji\nBeta 14. maja 2016. 18:25\nNezavisno društvo novinara Vojvodine (NDNV) i Nezavisno udruženje novinara Srbije (NUNS) ocenili su danas, povodom smena i ostavki koje se dešavaju na Radio-televiziji Vojvodine (RTV), da je Regulatorno telo za elektronske medije (REM) jedan od najznačajnijih problema medijske scene.\n„Slučaj RTV-a je otvorio i pitanje položaja i funkcionisanja REM-a, koji se ispostavio ne kao deo rešenja nego kao jedan od najznačajnijih problema medijske scene“, navela su ta novinarska udruženja u saopštenju za javnost.\nUdruženja su ocenila da su dogadjaji na RTV-u na najozbiljniji način otvorili i pitanje položaja javnih medijskih servisa, kao i zakonskog okruženja u kojem oni funkcionišu, ali i vladavine prava, s obzirom na činjenicu da vlast učestalo krši zakone koje je sama donela.\n„Eklatantno nepoštovanje zakona, i u medijskoj sferi, svakako može uticati na otvaranje najvažnijih pregovaračkih poglavlja sa EU koja se odnose na suštinsku promenu društva – odnosno vladavinu prava“, piše u saopštenju.\nNDNV i NUNS su izrazili zabrinutost za sudbinu onih urednika i novinara RTV-a koji su svojim predanim profesionalnim angažmanom i integritetom dali ogroman doprinos da ta medijska kuća u proteklih pet-šest godina ostvari značajan kvalitativni korak napred i postane nešto što je veoma blisko javnom medijskom servisu u službi gradjana.\nDodali su da su ohrabreni činjenicom da su zaposleni na RTV-u javno demonstrirali solidarnost i hrabrost, potpisujući zajedničko saopštenje u kojem su upozorili na političke pritiske u kući.\nNDNV i NUNS su poručili da sa velikom pažnjom prate dalje dogadjaje i o svim dogadjajima konstantno obaveštavaju medjunarodne organizacije koje se bave zaštitom medijskih sloboda, u uverenju da će se one još aktivnije uključiti u rešavanje nagomilanih problema u medijskoj sferi u Srbiji.